Šah – umetnost uma | TV KANAL 9 NOVI SAD\nNaslovna EMISIJE Šah – umetnost uma\nŠah – umetnost uma\nVIDEO K9: Naše bake su u školama učile krasnopis, naše mame domaćinstvo, a naša deca bi mogla da uče šah. Postoje razna šahovska udruženja koja okupljaju šahiste različitih starosnih uzrasta, u kojima ima i dece koja su pravi šampioni u ovom sportu.\nŽenski šah je kod nas prilično zapostavljen, ali grad Novi Sad ima najveći broj prvoligaških ženskih ekipa.\nU Šahovskom klubu Jugović došli su, povodom 8. marta, na ideju da organizuju takmičenje na kojem su učestvovale samo žene.\n“Smatram da treba svake godine da bude sve veći broj i naših i stranih igračica iz mlađih kategorija koje su tu, od 20. do 22. godine, zato što je to perspektiva srpskog šaha. Lena Miladinović koja ima 22 godine je na ovom turniru zauzela prvo mesto, drugo mesto je bila Danijela Petrović iz Čuruga i na trećem mestu je možda najveća perspektiva srpskog šaha, Teodora Injac, koja je omladinska prvakinja sa svojih 15 godina”, istakao je dr Miroslav Kopanja, direktor ŠK Jugović.\nTaj Osmomartovski turnir šahistkinjama je bio odlično zagrevanje za ovogodišnji Kup Srbije, za koji su pripreme uveliko u toku.\nSrbija bi u nekom budućem periodu mogla iznedriti i vrhunske velemajstore, s obzirom da su, prema Kopanjinim rečima, uspeli da se izbore da šah bude jedan od izbornih predmeta u školama.\n“Moram da naglasim da je to velika stvar za šah i videlo se sad već na ovim takmičenjima u okviru školskog sporta. Da je veliki broj novosadskih škola uzeo učešće i organizovao turnire na nivou škole, a najbolji su se plasirali na nivou grada u ekipnoj i pojedinačnoj konkurenciji”, naveo je Kopanja.\nČlanarina u šahovskim klubovima je besplatna i svi, kako je rekao, mogu da dođu da se zabave, a kasnije ukoliko budu želeli i da se takmiče.\nPrethodni tekstZbog gej scene odloženo prikazivanje “Lepotice i zver”\nSledeći tekstEvro 124,013 dinara


Ugalj se vraća u EU - Boom93\nUgalj se vraća u EU\nIpak, povratak uglju podstakao je bojazni da bi zemlje Evropske unije (EU) mogle da iskoriste krizu s gasom da odlože zelenu tranziciju, prenosi Radio slobodna Evropa (RSE) pisanje svetskih medija.\nHolandija se 20. juna pridružila Nemačkoj i Austriji u povratku na energiju uglja usled energetske krize izazvane invazijom Rusije na Ukrajinu, ističe agencija Frans pres.\nHolandska vlada je saopštila da će ukinuti sve restrikcije za elektrane na fosilno gorivo, koje su morale da ograniče proizvodnju na nešto više od trećine kapaciteta. Ministar za klimu i energetiku rekao je da je Holandija „pripremila tu odluku s evropskim kolegama proteklih nekoliko dana“\nUgalj, koji se u Evropskoj uniji dugo smatrao gorivom prošlost, sada pomaže Evropi da zaštiti snabdevanje električnom energijom i da se izbori s dramatičnim porastom cena prirodnog gasa, navodi Asošiejtid pres.\nI pre ruske invazije na Ukrajinu, u četvrtom tromesečju 2021, prema podacima Direkcije za energetiku EU, struja proizvedena iz uglja u Uniji je skočila za 19 odsto u odnosu na godinu dana ranije, više od bilo kog drugog izvora energije, pošto su porasle napetosti između Rusije i Ukrajine uoči invazije krajem februara.\nUgalj je takođe imao veliku ulogu u integraciji zapadne Evrope posle Drugog svetskog rata – Evropska zajednica za ugalj i čelik formirana 1951. na kraju je evoluirala u Evropsku uniju. Ipak, potrošnja uglja u EU pala je za više od 60 odsto u poslednjih 30 godina, s ubrzanim smanjenjem od 2018. godine.\nObjava gasnog rata Evropskoj uniji iz Rusije ugrožava klimatsku politiku Unije, kao i ekonomiju i političku stabilnost bloka, ocenjuje Politiko (Politico) i ukazuje da ruski predsednik Vladimir Putin smanjenjem isporuka gasa nekim od najboljih kupaca, vrši ogroman politički pritisak na vlade članica EU, uz mogućnost da se Evropljani smrzavaju ako zima bude hladna, dok preti recesija.\n„Moramo osigurati da ovu krizu iskoristimo da idemo napred a ne da se vratimo prljavim fosilnim gorivima“, rekla je ona u intervjuu za britanski list.\nFon der Lajen je istakla svoje nedavno putovanje u istočni Mediteran, s nadom da bi snabdevanje gasom iz morskih voda Izraela, Kipra i Egipta moglo da obezbedi dodatni LNG za Evropu. Ona je takođe rekla da su proizvođači poput Norveške i Azerbejdžana „intenzivirali“ proizvodnju kako bi u EU poslali alternativu ruskom gasu.\nOznakeEvropska unija Srbija ugalj


LSV traži odgovor - kako će kompanija "Tenis" poslovati u Vojvodini i gde? - Bolja Zemlja\nLSV traži odgovor – kako će kompanija “Tenis” poslovati u Vojvodini i gde?\nPre nekoliko dana smo pisali o tome da je kompanija “Tenis” ispunila uslove tendera u Zrenjaninu, i da planira investiciju vrednu 21 milion evra. Skupština grada Zrenjanina je ovoj nemačkoj kompaniji dodelila 2.431 hektar državnog poljoprivrednog zemljišta, na čak 30 godina.\nU javnosti je procurila vest o tome da će, pored Zrenjanina, “Tenis” – ove farme biti podignute i u Kikindi, Sečnju, Pančevu, Plandištu, Sremskoj Mitrovici.\nMeđutim, pošto se u javnosti još uvek nagađa, a naši poljoprivrednici nemaju verodostojne informacije o tome kako će “Tenis” da posluje na području Vojvodine, Liga socijaldemokrata Vojvodine (LSV) je zatražila danas od Vlade Srbije i Minstarstva poljoprivrede i zaštite životne sredine da predoče javne podatke o tome.\nNaime, LSV je zatražila, kako prenosi Beta, da se u javnost iznesu podaci o tome gde će sve biti farme svinja kompanije “Tenis”, kojeg kapaciteta, kao i na koji način država garantuje zaštitu domaćih proizvođača. Zatim, koje garancije će kompanija “Tenis” pružiti u vezi sa zaštitom životne sredine.\nPredsednica stručnog saveta za zaštitu životne sredine LSV, Nataša Lalić, je ocenila da je krajnje nedopustivo da se nekoj stranoj kompaniji, u ovom slučaju nemačkoj kompaniji “Tenis, pokloni vojvođanska zemlja na trideset godina, da monopol, a od “vojvođanskih proizvođača napraviti tek njene čistače svinjaca.” Kako će takvi problemi biti izbegnuti, LSV očekuje od ministra poljoprivrede, Branislava Nedimovića, da to javno predoči.\nPrethodni tekstIsplativost gajenja belog sleza u Srbiji\nSledeći tekstPoziv malim i srednjim preduzećima za bespovratna sredstva – rok 1. decembar


Sporazum potpisan, implementacija u roku od 30 dana\nLideri SNSD-a Milorad Dodik, HDZ BiH Dragan Čović i SDA Bakir Izetbegović postigli su u ponedjeljak popodne dogovor o formiranju Saveta ministara i potpisali principe za formiranje vlasti na nivou BiH.\nSastanak je organizovala Delegacija EU u BiH u Sarajevu, a prisustvovao mu je šef Delegacije Lars-Gunnar Wigemark.\nČović je izrazio zadovoljstvo što je uporno insistiranje hrvatske strane na dijalogu i dogovoru urodilo plodom, što će napokon omogućiti da pobednici izbora uspostave vlast, saopšteno je iz HDZ-a BiH.\n“Za nas je ključno da zajednička izjava, zapravo program rada budućeg Saveta ministara i parlamentarne većine na nivou BiH, jasno navodi kao prioritet provođenje presuda koje su doneli lokalni i evropski sudovi u vezi s izbornim zakonom BiH, kako bi se osigurala ustavna i institucionalna jednakost naroda i građana, kao i njihovo legitimno predstavljanje u skladu sa izbornom voljom“, kazao je Čović.\nDodik je rekao da su nakon devet meseci razgovora SNSD, HDZ i SDA postigli dogovor o formiranju Saveta ministara u roku od 30 dana. Dodao je da sporazum odražava interese koje treba provesti budući Savet ministara.\n„Učinili smo sve što je u našoj moći da zaštitimo ustavni položaj Republike Srpske. Ovo je bio nepotreban zastoj tokom ovih devet mjeseci”, rekao je Dodik na konferenciji za novinare nakon sastanka.\nDodao je da će odluka deblokirati rad Predstavničkog doma i Doma naroda i da je u BiH stvorena nova dinamika u vezi s radom zajedničkih institucija, pre svega u vezi s evropskim integracijama.\nKada je reč o zahtjevu SDA da tokom procesa dogovora pošalje Nacionalni akcioni plan za članstvo u NATO-u, Dodik je rekao da će se saradnja odvijati u skladu s Ustavom i zakonima uz poštovanje svih nivoa vlasti.\n„Dogovorili smo se oko toga i rekli da će se saradnja i integracija odvijati u skladu s Ustavom i zakonima, poštujući sve relevantne nivoe vlasti u BiH, da će se saradnja s NATO-om nastaviti, što nikad nismo osporili, te da će se odvijati u skladu relevantnim odlukama Predsedništva, Parlamentarne skupštine i Saveta ministara“, rekao je Dodik.\nIzjavio je da će Komisija koja ima zadatak da sarađuje s NATO-om, a koju će formirati Savet ministara, predložiti odluke koje će usvojiti Predsedništvo i Savet ministara.


Friedrishafen gradi fabriku u Pančevu › Made-in-Germany.rs\nFriedrishafen gradi fabriku u Pančevu\nNemački gigant u proizvodnji komponenti za automobilsku industriju, kompanija „Friedrishafen“, namerava da od sledeće godine započne izgradnju fabričkih postrojenja u Pančevu.\nTim povodom, Gradsko veće Pančeva je odlučilo da ovoj nemačkoj kompaniji bez naknade ustupi 10,8 hektara građevinskog zemljišta u Severnoj industrijsko zoni, navodi sajt Grada.\nVeć naredne godine nemački investitor bi u pokretanje proizvodnje trebalo da uloži oko 40 mililiona eura, u 2020. godini još oko 25 miliona, a u 2021. godini još 20 miliona, objašnjava se u saopštenju.\nTakođe, plan je da se u fabrici u prvoj fazi poslovanja zaposli 540 ljudi, a da se u drugoj fazi izgrade novi objekti površine 25 hiljada kvadrata u kojima će posla biti za još oko 800 do 1.000 radnika.\nU ovoj fabrici proizvodiće se osovine za električni pogon za E-Mobility za Premium OEM, motori sa električnom vučom za E-Mobility, elektronika i mehatronika menjača, kao i mikrosvičevi/PCB.\nU fabrici Friedrishafen u Pančevuviše minimalne mesečne zarade bi trebalo da iznose od 450 do 500 eura neto, a gradnja postrojenja bi trebalo da počne tokom jula meseca, prenosi „RTV Pančevo“.\nNemački „Hidro veb“ gradi fabriku u Jagodini\nOd MiG na 01/04/2018 / Auto industrija, Investicije, Proizvodnja, Tehnologija, Tržište rada / Ostavite komentar\nNemačke “zelene” klupe čiste vazduh Londona\nPorše nagrađuje radnike sa 9.600 €


Bajden obilazi tri mesta napada na obeležavanju 11. septembra\nTanjug 4. septembra 2021. 23:20\nVAŠINGTON – Američki predsednik Džozef Bajden posetiće naredne nedelje sva tri mesta pogođena u terorističkom napadu 11. septembra 2001. godine, kako bi odao počast za gotovo 3.000 ubijenih ljudi u trenutku kada se obeležava 20. godišnjica najsmrtonosnijeg terorističkog napada na tlu SAD, saopštila je Bela kuća.\nDanas će predsednik i prva dama Džil Bajden posetiti Njujork, gde su dva aviona uništila Svetski trgovinski centar i ubila 2.753 osobe, a zatim i Pentagon u Virdžiniji, gde se srušio treći avion, i Šenksvil u Pensilvaniji, gde su putnici koji su se suprostavili otmičarima, oborili četvrti avion za koji se veruje da je bio na putu ka Kapitolu ili Beloj kući, prenosi Rojters.\nPotpredsednica Kamala Haris i njen suprug Dag Emhof otputovaće u Šenksvil na poseban događaj, a zatim će se pridružiti Bajdenima u Pentagonu, saopštila je Bela kuća.\nAmerički predsednik potpisao je u petak ukaz kojim naređuje skidanje oznake poverljivosti sa pojedinih dokumenata iz istrage FBI u vezi sa terorističkim napadima 11. septembra 2001. godine.\nUkaz, izdat nešto više od nedelju dana pre 20. godišnjice napada teorističke mreže Al Kaida na SAD, predstavlja značajan momenat u dugogodišnjoj borbi između vlade i porodica žrtava o tome koje poverljive informacije koje se tiču tog događaja mogu da budu objavljene.\nGotovo 1.800 ljudi potpisalo je prošlog meseca pismo u kojem je Bajden pozvan da objavi dokumente za koja veruju da pokazuju umešanost Saudijske Arabije na napade.\nPotpisnici pisma su tada poručili da ako Bajden to odbije, ne treba da prisustvuje ceremonijama koje će biti organizovane u znak sećanja na žrtve napada.\nNapade 11.septembra 2001.godine u kojima je stradalo skoro 3.000 ljudi izvela je teroristička mreža Al Kaida, što je pokrenulo američki rat protiv terorizma i, pored ostalog, invaziju na Avganistan.\nPetnaest od 19 otmičara aviona kojima su napadi izvedeni bili su državljani Saudijske Arabije.


GEOPOLITIKA Odluke i zaključci\nJapanska agencija primjećuje, međutim, da oni nisu najavili borbu protiv protekcionizma u trgovini\nGEOPOLITIKA Završen samit G20: Usvojen zajednički pristup rješavanju problema\nLideri zemalja G20 uspjeli su na samitu u Osaki da usvoje zajednički pristup rješavanju problema i da istovremeno ne povećaju postojeće razlike, izjavio je japanski premijer Šinzo Abe (Shinzo) na kraju samita.\n- Postoje veoma različita mišljenja o G20. Kažu da je teško pronaći zajednički stav u ovom klubu. Ali veoma je važno što smo mogli da pronađemo zajednički pristupi za mnoge probleme - rekao je Abe na konferenciji za novinare, prenose agencije\nU komunikeu sa samita lideri su se založili za promoviranje "slobodne, fer i nediskriminatorske" trgovine i obećali da će iskoristiti "sva politička sredstva" da podrže globalnu ekonomiju usred postojećih rizika.\nJapanska agencija primjećuje, međutim, da oni nisu najavili borbu protiv protekcionizma u trgovini.\nLideri zemalja Samit G20


SMARTFONI DONOSE NOVU GLOBALNU BOLEST - UKOČEN VRAT - Užice Oglasna Tabla\nјануар 22, 2017 0217\nCirih – Najveća evropska grupacija fizijatara i medicinskih specijalista koji se bave bolestima kičme, „Jurospajn”, sa sedištem u Cirihu, upozorila je na negativne posledice preteranog korišćenja smartfona, navodeći da će „ukočen vrat” postati globalna bolest novih generacija mladih ljudi.\nUdruženje ukazuje da su pametni telefoni, iako potrebni svima, u tolikoj meri ušli u svakodnevni život ljudi da su postali njihov neizostavni pratilac, bilo da se nose u džepu, u torbici, a neretko ih, veštim balansiranjem, ljudi drže između uha i ramena dok razgovaraju.\nUpravo ovo poslednje će izgleda vrlo brzo uticati na zdravlje korisnika telefona, jer se posle nekog vremena može osetiti nelagodnost i vrlo često uho korisnika počinje da se zagreva, a vrat da boli. Mada „užareno” uho možda nije predmet brige specijalista za kičmu, druga posledica preteranog korišćenja smartfona to definitivno jeste – a to je ukočen vrat, ili takozvani „tekst vrat”, naveo je „Jurospajn”.\nPoznate dugoročne posledice „tekst vrata” mogu da budu nelagodnost u vratu, bol, ukočenost i glavobolje koje se vremenom mogu pogoršati\n„Tekst vrat” je pojam koji se koristi za opisivanje bolova u vratu i mogućih oštećenja koja se javljaju zbog stalnog gledanja naniže u mobilni telefon, tablet ili drugi bežični uređaj tokom dužeg vremenskog perioda.\nZato profesorka Margareta Nordin, predsednica „Jurospajna”, predlaže da se prave česte pauze u korišćenju mobilnih uređaja tokom dana, a profesor Tomas Blatert, sekretar u ovoj neprofitnoj organizaciji, dodaje da simptomi „tekst vrata” moraju pomno da se prate jer su sve bitniji, budući da „uglavnom pogađaju mlade, inače zdrave generacije”.\nStoga, „Jurospajn” savetuje redovno vežbanje mišića vrata kako bi se oni ojačali i na taj način opustili vrat i mišići leđa, navedeno je u saopštenju, preneo je Tanjug.


Veliki rast prodaje za Daciju u Francuskoj - Auto Republika\nVeliki rast prodaje za Daciju u Francuskoj\n16/03/2021 - 09:23\nFrancuzima se očigledno veoma dopada nova generacija Sandera.\nDacia u zemlji Gala beleži veliki uspeh na početku 2021. godine, nošena plasmanom nove iteracije hečbeka iz B segmenta. Francusko tržište je u ozbiljnim problemima, kao i većina drugih na evropskom tlu. U februaru je ovde ubeležen pad prodaje od 20,9%, dok je za prva dva meseca tekuće godine ukupan pad iznosio 14,2%.\nIpak, rumunska niskobudžetna marka se odlično snalazi, sve zahvaljujući velikoj potražnji za novim Sanderom. Dacia je u februaru u Francuskoj isporučila 9.582 vozila, što je za 25,8% više nego lane. U dosadašnjem delu godine, zaključno sa prethodnim mesecom, proizvođač iz Rumunije ubeležio je gotovo 21.000 registraciju, tj. 55,9% više nego što je to bio slučaj u istom periodu 2020. godine.\nLavovski deo posla odradio je Sandero za koji se kupci u ovoj evropskoj zemlji najviše interesuju u Dacijinoj gami. Za ovaj model odlučilo se u januaru i februaru 13.289 kupaca, što u prevodu znači da taj automobil “nosi” prodaju Dacije u Francuskoj.Tako je Sandero pribavio za sebe tržišno učešće od 5,1%.\nIspred njega u plasmanu tokom 2021. godine kod Franaka je samo Peugeot 208, dok je rumunski heč uspeo da ostavi iza sebe i svog brata – Renault Clio. No, niskobudžetni model mogao bi postati žrtva sopstvenog uspeha.\nVelika potražnja za novom iteracijom dovela je do dugih lista čekanja. Tako da ukoliko je neko u Francuskoj naručio u februaru svoj primerak Sandera, neće ga dobiti pre juna, a možda i kasnije!\nNaš Perica Rajković je prvi u regionu detaljno predstavio dve varijante rumunskog noviteta: Sandero Stepway i standardni Sandero. Klikom na označene linkove možete pročitati njegove utiske.\ntags: dacia dacia sandero francuska francusko tržište\nprevious Debi restilizovane Dacije Duster zakazan za april 2021. godine\nnext Volkswagen grupa sprema pojeftinjenje baterija, i čak šest evropskih fabrika za proizvodnju istih\nA još i Spring kad se zahukta…


U Gradskoj upravi razgovarano o unaprjeđenju poljoprivredne proizvodnje - Portal 072info\n16. Januara 2019. Vrijeme objave: 15:40 sati\nU velikoj sali Grada Zenica održan je radno-konsultativni sastanak sa predstavnicima poljoprivrednih udruženja s područja grada Zenice na temu Programa mjera za unaprjeđenje poljoprivredne proizvodnje u 2019. godini.\nNa sastanku je ponovljeno kako je cilj Gradske uprave odgovoriti stvarnim potrebama poljoprivrednih proizvođača i podsticati što veći broj poljoprivrednih oblasti.\nSlužba za privredu i upravljanje razvojem predstavila je poljoprivrednim proizvođačima planirani iznos sredstava za poticaj poljoprivrednoj proizvodnji, kao i oblasti za koje se predviđaju podsticaji u ukupnom iznosu od 650.000 KM.\nTokom sastanka razmotreni su prijedlozi poljoprivrednih proizvođača koji su se uglavnom odnosili na kriterije za dodjelu podsticaja u oblasti proizvodnje mlijeka, obnove stada u ovčarstvu i kozarstvu te pčelarstvo.\nTakođer, učesnici sastanka su se osvrnuli na visinu sredstava planiranih za podsticaj jagodičastog voća.\n“Želimo zajedno s vama izabrati najbolji koncept za podsticaj razvoja poljoprivrede. Nemamo namjeru iz programa dodjele sredstava isključiti male proizvođače, ali intencija je da podstičemo razvoj, a to znači širenje poljoprivredne proizvodnje i izbor perspektivnih oblasti“, istakao je gradonačelnik Zenice Fuad Kasumović dodavši: “U protekloj godini Grad Zenica je proizvođačima malina isplatio 312.152 KM što je najveći iznos isplaćen u cijeloj državi. Međutim, vidjeli ste prema stanju na tržištu da proizvodnja malina nema budućnost. Ove godine smo za podsticaj proizvodnji jagodičatog voća predvidjeli sredstva u iznosu od 162.000 KM“.\nPredstavnici poljoprivrednih proizvođača upoznati su i o mogućnosti da mogu aplicirati za sredstva namijenjena finansiranju projekata nevladinih organizacija.\nFudbaleri Čelika stigli u Tursku i odradili prvi trening


Izvor: RTS, 13.Avg.2020, 07:58\nDžordž je ubacio 27, a Lenard 26 u susretu koji je odlučen u poslednjoj deonici, koji je tim iz Los Anđelesa odigrao znatno bolje. ”Rezervista” Lu Vilijams dodao...\nB92: Dabl-dabl Jokića za pola sata u porazu od Klipersa VIDEO\nB92: Poznati parovi plej-ofa: Jokić kreće od najboljeg defanzivca lige!\nStrašni Jokić, Denver "podesio" protivnika koga Somborac želi! Trojka za pobedu koju niko nije hteo! (video)\nIzvor: Sportske.net, 13.Avg.2020\nDenver preokretom do poraza koji ih vodi na željenog rivala. U Oklahomi se sigurno nisu radovali košu Majka Muskale, iz dva razloga....Klipersi su overili drugo mesto na Zapadu, noćas protiv Denvera. Slavili su relativno ubedljivo, Džordž je ubacio 27 poena, Leonard 26, ali je preokret usledio u...\nKošarkaši Denvera izgubili su u noći između srede i četvrtka od Los Anđeles Klipersa sa 124:111 u NBA ligi...Srpski košarkaš Nikola Jokić dao je 17 poena i imamo 13 asistencija, uz sedam skokova u timu Denvera...Efikasniji od njega u poraženoj ekipbio je Džerami Grant sa 25 poena...Kliperse...


Potvrđeno: Huti oborili saudijski borbeni avion /video/ - Sputnjik Srbija\n08:27 16.02.2020 (osveženo 09:08 16.02.2020) Preuzmite kraći link\nPredstavnici jemenskih pobunjenika Huta saopštili su da su oni oborili avion.\n„Snage protivvazdušne odbrane su naprednom raketom zemlja-vazduh oborile vojni avion neprijateljskih snaga tokom neprijateljskog napada na nebu iznad pokrajine El Džauf“, saopštio je portparol oružanih snaga Huta za televiziju „Masira“, koja je inače pod kontrolom Huta.\nTelevizija je objavila navodni snimak obaranja saudijskog aviona.\nPortparol je istovremeno optužio koaliciju da je ubila 30 ljudi u napadima odmazde u El Džaufu.\nZvanični detalji u vezi sa eventualnim žrtvama pada aviona i uzrocima pada nisu objavljeni.\nUjedinjene nacije potvrdile su da je u subotu u saudijskim vazdušnim napadima u El Džaufu ubijen 31 civil.


Vesti online / Vesti / Ekonomija / Danci, majstori: Ko radi duže, dobije kritike!\nDanci, majstori: Ko radi duže, dobije kritike!\nTipično radno vreme u Danskoj je od 8 do 16 sati, s 37 radnih sati u nedelji. Međutim, jedno nedavno istraživanje je pokazalo kako prosečni Danac radi samo 33 sata svake nedelje.\nDanci kvalitetno provode vreme sa porodicom i prijateljima\n- Danci ne ostaju duže na poslu jer bi zbog toga pre mogli da dobiju lekciju o neefikasnosti nego pohvalu - piše Helen Rusel, britanska novinarka koja živi u Danskoj, a prenose svetske agencije.\nKad se 2013. preselila u Dansku sa suprugom koji je tamo dobio posao u kompaniji "Lego", nije mogla ni da sanja da će njen dragi kući dolaziti odmah nakon posla, a petkom čak u 14.30h, kaže ona.\nPar navikao na obavezne prećutne prekovremene sate i manjak slobodnog vremena iznenadila je lakoća i disciplina kojom žive ljudi u zemlji koja je redovno na lestvicama najboljih mesta za život.\nNa ceni je balans između posla i privatnog života, posebno porodice, pa tako mame i tate bez problema posle radnog dana mogu da pokupe klince i sa njima da provedu kvalitetno poslepodne, a uveče da odvoje i malo vremena za sebe.


Više povrijeđenih u saobraćajnoj nezgodi kod Doboja\nViše lica povrijeđeno je u saobraćajnoj nezgodi koja se dogodila u Dugom Polju, na magistralnom putu Doboj-Modriča, potvrđeno je Srni iz dobojskog Centra javne bezbjednosti. Iz policije kažu da nema životno ugroženih lica i da je uviđaj u…\nStravična nesreća u Doboju: Život izgubila dva momka od 17 godina\nDvojica mladića su poginula u teškoj saobraćajnoj nesreći, koja se dogodila noćas oko 2 sata i 30 minuta u selu Božinći, na magistralnom putu Doboj-Modriča, potvrdili su u Centru javne bezbednosti Doboj. Prema nezvaničnim informacijama…\nDoboj Jug: U saobraćajnoj nesreći smrtno stradala jedna osoba\nU općini Doboj Jug došlo je do saobraćajna nesreća u kojoj je smrtno stradala jedna ženska osoba. Saobraćajna nesreća u kojoj su učestvovala dva vozila dogodila se oko 17.20 sati. Kako nam je potvrđeno u nesreći su učestvovali vozilo…


PUTIN JE IPAK BIO U PRAVU: Mislite li i dalje da više nikada neće biti Jugoslavije ili ćete sada promeniti mišljenje? | Vestinet.rs\nPočetna AKTUELNO\tPUTIN JE IPAK BIO U PRAVU: Mislite li i dalje da više nikada neće biti Jugoslavije ili ćete sada promeniti mišljenje?\nDogovor koji su u nedelju na Ohridu ozvaničili predsednik Srbije i premijeri Albanije i Severne Makedonije nazvan „mali Šengen“ naišao je na osudu Prištine, koja je, pre svega, nezadovoljna postupkom Edija Rame.\n„Mini Šengen“ inicijativa je poslužila za razmimoilaženja između vodećih ličnosti na Kosovu i Albaniji.\nNa prvom sastanku te inicijative u Vojvodini, Kosovo nije pozvano, a na jučerašnji u Ohridu ono je, prema izjavama ministra spoljnih poslova Bedžeta Pacolija, pozvano samo dan ranije.\nKosovski zvaničnici osuđuju albanskog premijera Edija Ramu da se pomirio s tim da Kosovo ne učestvuje u projektu „Mini Šengen“.\n„Mini Šengen mini-Jugoslovena u čijim se kuhinjama pripremaju projekti Carinske unije zemalja Zapadnog Balkana, zajedničkog tržišta zemalja Zapadnog Balkana i odnedavno ‘mini Šengena’ između ovih zemalja.\nNa prvi pogled deluju atraktivno, ali u osnovi vode u novu Jugoslaviju, sa Albanijom, bez Hrvatske i Slovenije. Mini-šengenske politike udaljavaju zemlje Zapadnog Balkana od puta evropskih integracija i pretvaraju ih u skrovište Evroazije kojim dominira Rusija.\nTo su manevri Srbije da izbegne obaveze prema EU za normalizaciju odnosa sa Kosovom i priznaju nezavisnost Kosova. Možda premijeri Albanije i Severne Makedonije imaju jasnu ideju gde leže interesi njihove zemlje, ali Kosovo nikako“, kazao je Isa Mustafa iz Demokratskog saveza Kosova na Fejsbuku.\nAnalitičari ovakve inicijative smatraju besmislenim jer, kažu, samo krše Berlinski proces, koji je uspostavljen upravo da bi rešio izazove o kojima govori „mini Šengen“ inicijativa.\n„Kosovo ima jedini interes – to je učlanjenje u EU. U ovom pravcu ono treba podržati Berlinski proces, što je i do sada činjeno.\nMislim da Kosovo ne bi trebalo da podržava ili učestvuje u procesu ‘mini Šengena’, treba insistirati da se svi izazovi koji stvarno budu identifikovani rese unutar Berlinskog procesa, gde se za stolom nalaze i Makron i Merkel“, navodi Demuš Šaša sa Instituta za evropske politike.\nOtpor projektu „mini Šengen“ posmatrački krugovi u Prištini objašnjavaju činjenicom da Kosovo od samog početka nije bilo tretirano ravnopravno, kao i da su Kosovo i Albanija pre uspostavljanja ove inicijative trebalo da usaglase stavove.\n"Mali Šengen"nova Jugoslavija


Prikazivanje članaka po tagu umanjenje - Radio televizija Bor\nPrikazivanje članaka po tagu umanjenje\nUmanjenje za grejanje od januarskih računa\nBOR-Januarski računi za grejanje biće umanjeni za više od 30 odsto korisnicima u borskim naseljima Novi gradski centar, Metalurg i u delu ulice Devete brigade od broja pet do 11. Tako će primera radi za stan od 60 kvadratnih metara račun biti umanjen za oko 2.500 dinara. Odluka o korekciji je doneta, jer su usled havarije na vrelovodu u decembru pet dana bez grejanja bili žitelji ovih delova grada.\n„ Bez odluke nadzornog odbora nismo mogli da umanjimo decembarske račune i zato ćemo korigovati januarske račune za grejanje za broj dana kada su radijatori bili hladni. U finansijskom smislu to iznosi oko čeiri i po miliona dinara za 106 hiljada kvadratnih metara“, rekao je Slaviša Frišković, v.d.direktora JP za stambene usluge Bor.\nOd Nove godine novina je da će građani u Boru račune za komunalne usluge za prehodni mesec, zaključno sa zadnjim danom, dobijati do desetog u tekućem mesecu. To će omogućiti pravovremene korekcije, a ne sa zakašnjenjem, kao što je bilo ovo umanjenje računa zbog lošeg grejanja.\nUmanjenje januarskih računa za grejanje\nBOR - Stanarima naselja Novi gradski centar, Metalurg i ulice 9. brigade u ulazima 5,7,9 i 11, januarski računi za grejanje biće umanjeni za trećinu, odnosno za 33,33 odsto.\nOvo umanjenje automatski će se obračunati svima stanarima, bez podnošenja pojedinačnih zahteva, kažu u Javnom preduzeću za stambene usluge Bor.\nOdluku o umanjenju naknade za isporučenu toplotnu energiju usvojio je nadzorni odbor JKP Toplana, jer su zbog havarije na vrelovodu stanovnici ovih delova grada ostali bez snabdevanja toplotnom energijom od 19. do 23. decembra 2018. godine.\nIsplata prvog dela avgustovskih penzija preko tekućih računa i dostavom na kućnu adresu, počinje sutra, dok će penzioneri koji prinadležnosti primaju preko banaka, penzije moći da preuzmu od utorka, saopšteno je iz Fonda PIO. Pravo na penziju u našoj zemlji ostvaruje blizu 1,7 miliona osiguranika iz nekadašnjeg Fonda za zaposlene. Prosečan iznos na čeku za ovu kategoriju penzionera je 24.980 dinara. Predlogom zakona o izmenama i dopunama Zakona o penzijskom i invalidskom osiguranju, koji je usvojila Vlada Republike Srbije Zakon o smanjenju penzija biće ukinut najkasnije do 30. septembra ove godine. Zahvaljujući toj odluci oktobarsku penziju, koja će biti isplaćena u novembru, penzioneri će dobiti bez umanjenja.\nZAJEČAR- Odbornici Skupštine grada Zaječara odlučili su da ukupan budžet grada bude umanjen za oko 38 miliona dinara i sada iznosi oko dve milijarde 457 miliona. Između ostalog, odlučeno je i da se angažuje eksterni revizor za reviziju završnog računa prošlogodišnjeg budžeta, a usvojen je i program razvoja sporta. Odbornici su za novog člana gradskog veća izabrali Mariju Marković za oblast socijalne, boračke i invalidske zaštite.\nUkidanje trajnog umanjenja penzije\nPrema važećem zakonu budućim penzionerima se za svaki mesec nedostatka staža ili godina života penzija trajno umanjuje 0,34 odsto do maksimuma koji može da iznosi do 20,4 odsto godišnje. Ovaj deo zakona biće predmet razgovora sindikata i poslodavaca na narednoj sednici Socijalno ekonomskog saveta.\nBOR - Ukidanje penala za prevremeno penzionisanje, odnosno za odlazak u penziju pre 65. godine života za sve zaposlene, trebalo bi da bude tema razgovora naredne sednice Socijalno-ekonomskog saveta, početkom februara.\nPredstavnici sindikata naglašavaju da zaposleni koji zbog stečaja, tehnoloških viškova ili bolesti moraju da odu u penziju pre 65. godine ne smeju da budu kažnjeni time što plaćaju penale kojima im se uzimaju dve i po penzije godišnje.\nOni su socijalno ekonomskom savetu i uputili predlog da svim radnicima kojima je ostalo najviše pet godina do penzije treba ukinuti ove kazne, a da ukoliko ima umanjenja ono ne bude trajno, već da se penali ukinu kada korisnik napuni 65 godina i da nadalje prima punu penziju.\nPenzije većine penzionera su inače toliko male da bi im se na ovaj način dodatno uzimalo. Trajno umanjenje penzije je ujedno i glavni razlog što se zaposleni u preduzećima u restrukturiranju ne prijavljuju za državni socijalni program, jer ukoliko im nedostaje nekoliko godina do pune penzije mogu da se prijave na tržište rada od šest meseci do godinu dana, a onda moraju u prevremenu penziju koja sa sobom nosi penale za svaki nedostajući mesec do pune penzije.\nProšle godine za socijalni program je u republičkom budžetu bilo predviđeno šest milijardi dinara, od kojih je za preduzeća u restrukturiranju upotrebljena tek polovina jer radnici nisu želeli da se prijave.\nDelu zaposlenih, koji su radili i dobrovoljno napustili posao 2010. i 2011. godine, vlada se obavezala da isplaćuje razliku između iznosa starosne penzije koju bi ostvarili primenom propisa koji su važili kada su otišli na biro i počeli da primaju posebnu novčanu naknadu i iznosa ostvarene prevremene starosne penzije. Na taj način za nešto više od 6.000 radnika od tada se ne primenjuju kazneni poeni za prevremeni odlazak u penziju, kao što to važi za sve ostale.\nInače, od početka ove godine stupile su na snagu nove odredbe za penzionisanja, prema kojima se granica za odlazak u starosnu penziju se kod žena pomera za šest meseci, tako da je uslov za žene u 2017. godini 61 godina i šest meseci života i najmanje 15 godina staža osiguranja. Kod muškaraca i dalje važe isti uslovi - 65 godina života i najmanje 15 godina staža osiguranja.


"Milioneri" imaju novog golmana - Sportske novosti\nNaslovna Fudbal Transferi Fudbal “Milioneri” imaju novog golmana\n“Milioneri” imaju novog golmana\nNemački bundesligaš – Borusija Dortmund predstavila je svoje prvo letnje pojačanje u vidu švajcarskog internacionalca – Gregora Kobela.\n23-godišnji čuvar mreže stigao je u redove popularnih “Milionera” u transferu vrednom 15.000.000 eura iz ekipe, Štutgarta. Perspektivni golman je sa svojim novim poslodavcim ugovorio saradnju sve do leta 2026. godine.\nKobel je svoju seniorsku karijeru započeo tokom 2016. godine u Hofenhajmu, a jednu polusezonu proveo je na pozajmici u Augzburgu. U predhodne dve godine nosio je dres Štutgarta, dok bi od naredne sezone trebao da bude prvim golman Borusije Dortmund, umesto svog sunarodnika – Romana Burkija koji je često na meti kritika usled svojih “bledih” izdanja.\nPrethodni tekstPoznat stepen povrede belgijskog reprezentativca\nSledeći tekstOvo su potencijalni rivali Crvene Zvezde u kvalifikacijama


Vijeće ministara BiH konačno postiglo dogovor o raspodjeli 330 miliona evra od MMF-a\nVijeće ministara Bosne i Hercegovine konačno je postiglo dogovor o raspodjeli 300 miliona evra MMF-ovog kredita.\nOva tačka naknadno je uvrštena u dnevni red na prijedlog Ministarstva finansija i trezora u Vijeću ministara, a riječ je o iznosu od oko 330 miliona evra za borbu protiv epidemije virusa korona i saniranje ekonomskih posljedica.\nVijeće ministara BiH je na sjednici 23. aprila donijelo odluku kojom je ministru finansija i trezora BiH Vjekoslavu Bevandi dalo ovlaštenja za izdavanje promisorne note za povlačenje sredstava MMF-a, u kojoj se navodi da će sredstva koja budu povučena na osnovu promisorne note biti raspoređena posebnom odlukom Vijeća ministara BiH.\nOsim promisorne note Ministarstva finansija i trezora, za raspodjelu sredstava treba dodatni dokument, odnosno odluka Vijeća ministara. Međutim, ona do danas nije bila donesena i sredstva su stajala na depozitnom računu Ministarstva finansija za MMF transakcije.


Partizan bolji od Šapca, ubedljiv poraz Zvezde u Zagrebu - Vaterpolo vesti\nPartizan bolji od Šapca, ubedljiv poraz Zvezde u Zagrebu\nby Admin · Published 06/10/2019 · Updated 07/10/2019\nCrena zvezda je zabeležila drugi poraz u Regionalnoj A1 ligi, dok je Partizan pobedio Šabac u srpskom derbiju.\nUtakmicama u subotu kompletirano je treće kolo Regionalne A1 lige. Partizan je posle ramija sa Zvezdom i poraza u Herceg Novom ostvario i prvu pobedu i to protiv šampiona Srbije. Crno-beli su u srpskom derbiju pobedili Šabac rezultatom 11:9 (3:3, 3:3, 2:2, 3:1) i sada su peti na tabeli. Crvena zvezda je izgubila u Zagrebu od Mladosti sa ubedljivih 16:6 (4:0, 3:1, 6:3, 3:2) i trenutno je pretposlednja sa samo jednim bodom. U derbiju kola Jug je u petak pobedio Jadran iz Herceg Novog 9:6, dok je splitski Jadran bio bolji od Primorca 20:16. U subotu je Mornar u Splitu bio bolji od Budve 10:6.\nPosle tri kola Mladost i Jug imaju po devet bodova, Jadran Carine i Jadran Split po šest, dok je Partizan na petom mestu sa četiri boda. Šabac, Primorac i Mornar imaju po tri boda, Crvena zvezda jedan, a Budva je bez bodova.\nU egal meču na Banjici Šapčani su vodili tokom većeg dela meča. Crno-beli su imali vođstvo na početku, a potom su na novu prednost čekali do sredine četvrte četvrtine. Poveli su domaći preko Nikole Radonjića, a zatim su Šapčani golovima Dušana Vasića i Đorđa Vučinića preokrenuli i poveli 3:2. Raspucali su se i drugi bivši igrači crno-belih. Petar Velkić i Mihajlo Repanović su pogađali za 5:3. Šabac je održavao dva gola razlike nekoliko minuta, da bi zatim Partizan preko Andreja Baraća i Bilala Gadamasija stigao do izjednačenja od 6:6.\nIzjednačeno je bilo i u trećem periodu, kada su Šapčani dva puta stizali do nove prednosti, a crno-beli do izjednačenja, pa se u poslednji deo susreta ušlo sa nerešenih 8:8. Šest minuta pre kraja susreta Vučinić je svojim drugim golom doneo, ispostaviće se, poslednju prednost gostima, da bi potom Nešić izjednačio, a do kraja je Petar Smiljević sa dva gola doneo pobedu crno-belih.\nPrvak Regionalne lige, Mladost, bez problema je savladala Zvezdu u Zagrebu. Domaći su početkom drugog perioda vodili 5:0, a na poluvremenu 7:1. Jedini pogodak za goste postigao je Marko Janković iz peterca, dok su kod domaćina Miloš Ćuk, Miloš Lovre i Luka Bukić postigli po dva. Prednost Mladosti nastavila je da raste u trećoj četvrtini, posle koje je bilo 13:4. Zvezda je vezala dva gola, prišla na 13:6, ali je potom Mladost sa nova tri pogotka stigla do „+10“. Bukić, Miloš i Konstantin Harkov su bili najefikasniji sa po tri gola, dok su za crveno-bele po dva puta pogađali Veljko Tankosić i Marko Radović.\nRegionalna A1 vaterpolo liga, 3. kolo\nJadran Split – Primorac 20:16 (5:4, 7:3, 4:3, 4:6)\nJug – Jadran Carine 9:6 (0:2, 1:0, 4:1, 4:3)\nHAVK Mladost – Crvena zvezda 16:6 (4:0, 3:1, 6:3, 3:2)\nMornar BS – Budva 10:6 (2:0, 2:4, 3:1, 3:1)\nPlasman: HAVK Mladost 9, Jug 9, Jadran Carine 6, Jadran Split 6, Partizan 4, Šabac 3, Primorac 3, Mornar 3, Crvena zvezda 1, Budva bez bodova.\nTags: Regionalna A1 vaterpolo liga 2019/2020Vaterpolo klub Crvena zvezdaVaterpolo klub PartizanVaterpolo klub Šabac\nŠabac poveo protiv Zvezde u finalu i stigao na korak od titule\nNovi poraz crveno-belih, Steaua sigurna protiv Zvezde\nby Admin · Published 19/12/2018 · Last modified 20/12/2018


Uprava za planiranje i izgradnju : Južne vesti\nEtno sela, hoteli i saobraćajnice u planu razvoja Sijarinske Banje\n08:13, 13. 8. 2020.\nDva etno sela, novi hoteli i moteli, saobraćajnice, parkinzi i uređenje zelenih površina, deo su projekata koji bi ubuduće mogli da se urade u Sijarinskoj Banji, jer je u izradi Plan detaljnje regulacije. Građani svoje primedbe i rešenja za urbanizaciju Banje mogu dati do 17. avgusta, do kada trajne javni uvid u nacrt ovog dokumenta, nakon čega će biti održana javna rasprava. Predsednik Opštine Medveđa Nebojša Arsić kaže da je ovaj planski dokument prvi korak u realizaciji projekata i da se konstantno radi na sređivanju banjskog kompleksa.\nNišlija 17 godina čeka građevinsku dozvolu za nadogradnju zgrade\n14:00, 1. 2. 2018.\nOd januara 2001. godine Nikola Ković čeka dozvolu da počne nadogradnju sprata i potkrovlja na četvorospratnici na Trošarini, u kojoj je tada stanovao. Dok iz Gradske uprave odbijaju da je izdaju, jer u projektu nema lifta, sud poništava rešenja Grada i vraća na ponovno odlučivanje, te ovaj Nišlija ne izlazi iz “začaranog kruga”.\nMilione uložio u nelegalizovani deo lokala, sada tuži vlasnika zgrade i inspektora\n13:12, 4. 8. 2017.\nViše od 7 miliona dinara je, kako kaže Nišlija Zoran Milosavljević, za svega nekoliko meseci uložio u opremanje picerije i plaćanje zakupa za objekat u Primorskoj ulici. Ispostavilo se da deo lokala u kojem je radio nije legalizovan, pa sada tuži vlasnika zgrade i građevinskog inspektora. Dok u inspekciji ne žele da komentarišu ovaj slučaj, direktor firme koja je gradila zgradu tvrdi da je sve urađeno po zakonu.\nI investitorima se legalizuje bespravna gradnja\n15:23, 23. 12. 2015.\nZakonom o ozakonjenju objekata već je dozvoljena legalizacija bespravno izgrađenih kuća i garaža, a Gradsko veće Niša usvojilo je odluku kojom se legalizuju i nelegalno podignuti spratovi na već izgrađenim zgradama.\nOstavka načelnika Mihajlovića još nije usvojena\n15:12, 14. 7. 2014.\nGradonačelnik Niša Zoran Perišić potvrđuje da je načelnik Uprave za planiranje Rodoljub Mihajlović podneo ostavku, ali da o toj njegovoj odluci njih dvojica još razgovaraju.\nNačelnik Uprave za planiranje podneo ostavku\n12:07, 11. 7. 2014.\nRodoljub Mihajlović, načelnik niške Uprave za planiranje i izgradnju, podneo je ostavku na tu funkciju, ali o razlozima nije hteo da govori.\nNovi plan “legalizuje” i bespravne bašte\n13:02, 10. 7. 2014.\nI pored najava zamenika gradonačelnika Niša da ugostitelji moraju da poštuju novi plan o postavljanju letnjih bašti, u Upravi za planiranje kažu da ovaj dokument samo “verifikuje zatečeno stanje”, čak i kod onih koji su zauzeli veće površine.\nSlužbenik Uprave za planiranje falsifikovao dokumenta\n11:55, 28. 1. 2014.\nKako bi jedan Nišlija uveo struju u svoj objekat, službenik Uprave za planiranje i izgradnju je, kako stoji u policijskom saopštenju, zloupotrebio službeni položaj.\nNove zone za nove cene poreza\n10:31, 27. 11. 2013.\nNiš je odlukom Gradskog veća dobio 8 poreskih zona, umesto dosadašnjih 6. U nekima od njih će, nakon odluke o formiranju cena, porez na imovinu biti veći i do 30 odsto.\nNiš: Ucene prilikom legalizacije\n11:39, 30. 10. 2012.\nInvestitor Dragan Stanković tvrdi da su glavni razlozi za to što nije legalizovao stambeni objekat na Trgu kralja Aleksandra ni posle 5 godina, ucene iz Uprave za planiranje i izgradnju.


Jevtić sa ambasadorom Austrije: Ekonomija važna za stabilnost\nEkonomsko osnaživanje sredina u kojima žive Srbi i ostali nevećinski narodi i implemetacija dogovora između Beograda i Prištine, formiranje ZSO, bile su najvažnije teme susreta ministra Jevtića i ambasadora Austrije na Kosovu.\nDalibor Jevtić i Gernot Fandler (Foto MZZP)\nPotpredsednik Vlade i ministar za zajednice i povratak Dalibor Jevtić, sastao se danas sa ambasadorom Austrije na Kosovu. Gernotom Fandler.\nKako je saopšteno iz ministarstva Jevtić je tokom sastanka rekao da je razvoj ekonomije putem projekata u većinski srpskim sredinama nešto što je neophodno kako bi se smanjila stopa nezaposlenosti i obezbedilo ekonomski stabilnije područje.\n“Zahvalni smo Austrijskoj agenciji za razvoj zbog podrške koju nevićinski narodi dobijaju na polju ekonomskog osnaživanja. Dobri primeri projekata za ekonomski razvoj opština su implementirani projekti za teritorijalni razvoj ove Agencije u opštinama Štrpce, Dragaš i Vitina i ovakvi projekti moraju biti model na koji način treba raditi i u ostalim opštinama“, rekao je ministar Jevtić.\nNa sastanku je takođe zaključeno da baz implementacije postignutih dogovora u Briselu između Beograda i Prištine ne može doći do prekopotrebne izgradnje međusobnog poverenja.\nJevtić je tokom sastanka istakao da je glavni cilj ministarstva na čijem je čelu konačan povratak svih onih koj žele da se vrate jer je povratak proces koji traje isuviše dugo, istakavši značaj projekta koji se realizuje zajedno sa Evropskom unijom, projekat zatvaranja kolektivnih centara.\nAmbasdor Fandler je Jevtiću preneo da Vlada Austrije podržava dijalog Beograda i Prištine, kao i to da će pružiti punu podršku u rešavanju spornih pitanja koja stoje na putu pomirenja ova dva naroda.\n11.05.2021 “Manje zaraženih, vakcinacija glavni adut za izlazak iz pandemije” (136)


Kolumne: OLJA BEĆKOVIĆ: Zvaću Vučića u emisiju kad budem mislila da ima nešto novo da kaže\nOLJA BEĆKOVIĆ: Zvaću Vučića u emisiju kad budem mislila da ima nešto novo da kaže\n"Zvaću ga onda kada budem mislila da ima nešto novo da kaže", rekla je Bećković.\nDodala je da "mi, novinari" vodimo računa da sagovornik koji je juče bio u jednoj emisiji, ne bude u drugoj danas.\n"Pošto je on 'svakog juče' negde, nemam potrebu da ga zovem. A, problem, ne samo sa predsednikom, već sa svima njima je što stvari doživljajavju lično. To nisu razgvori između novinara i predstavnika vlasti, nego se vlast ponaša kao da je u pitanju lični obračun i u tom smislu, nisam raspoložena, niti me zanima da se lično obračunavam", naglasila je Bećković.\nBećković je ocenila i da ono što se dešava na relaciji novinar - predstavnici vlasti nije razgovor i da se može reći da "nema uslova za fer i poštene razgovore".\n"Sada je vreme da se pita vlast, a ne opozicija. Kada opozicija dođe na vlast pitaćemo nju", rekla je Bećković.\n"Za svakoga ko ima neku primedbu ili kritiku Vučić kaže 'vi me mrzite', 'oni me mrze'. To je tako patetično i kič da ti objašnjavaš kako time što nešto kritikuješ, nikoga ne mrziš", navela je ona.\nNa pitanje o bojkotu izbora, Bećković je rekla da "uopšte nema dileme".\n"Ja ne mislim da je to podržavanje neke političke ideje, da se time svrstavaš ili da je to rad na očuvanju dostojanstva jednog naroda. Nemamo kao građani pravo da damo pristanak da nas po ko zna koji put neko tako ponižava. Za mene je kukavičluk da pod pritiskom onoga što će reći svet ili što se neće, recimo, dopasti Amerikancima, ti učestvuješ u nečemu što nema nikakvih pravila i nikakvog smisla", poručila je Bećković.


Manila: Ubijeni gradonačelnik i još tri osobe na aerodromu\nGradonačelnik i još tri osobe ubijeni su na aerodromu u prestonici Filipina, Manili, saopštili su danas filipinski zvaničnici.\nUkol Talumpa je ubijen dok je sa porodicom čekao vozilo ispred zgrade sa terminalima\nU tom napadu ranjeno je četvoro ljudi, a napadač, maskiran u policijsku uniformu, pobegao je na motoru, javila je agencija Rojters.\nGradonačenik Labangana, u provinciji Zamboanga del Sur, Ukol Talumpa je ubijen dok je sa članovima porodice čekao vozilo ispred zgrade sa terminalima. Motiv tog napada nije, zasad, poznat i istraga je u toku.\nAerodrom u Manili nosi naziv po opozicionom političaru Benjinu Akinu koji je ubijen 1983. godine po izlasku iz aviona posle trogodišnjeg egzila. Njegov sin, takođe Benjino Akino, aktuelni je predsednik Filipina.


Delegacija - Blic Online\nPanika posle dva pozitivna testa: Čitava delegacija Indije na samitu G7 u SAMOIZOLACIJI\nČitava delegacija Indije na samitu Grupe sedam najrazvijenijih zemalja sveta (G7) u Londonu je u samoizolaciji, pošto su dva člana delegacije pozitivna na kovid-19, saopštila je danas britanska vlada.\nDačić sa delegacijom Egipta o unapređenju saradnje\nSrbiju i Egipat vezuje iskreno višedecenijsko prijateljstvo i treba da nastavimo da ga unapređujemo, pre svega jačanjem saradnje u oblastima od zajedničkog interesa, poručio je danas predsednik Narodne skupštine Ivica Dačić u razgovoru sa delegacijom Egipta.\nTim kineskih lekara, koji je 21. marta u Srbiju dopremio neophodnu opremu i zaštitni materijal za borbu protiv Kovida-19, posle dva i po meseca, nešto posle ponoći otišao je iz Srbije.\nRuska delegacija napustila Ankaru BEZ DOGOVORA\nPredsednica Vlade Ana Brnabić razgovarala je danas sa delegacijom Evropskog parlamenta, koju je predvodila predsednica odbora EP za stabilizaciju i pridruživanje Srbije Evropskoj uniji Tanja Fajon, o daljim vidovima saradnje na putu Srbija ka članstvu u Uniji.\nPoslanica Evropskog parlamenta (EP) Tanja Fajon imenovana je za predsednicu Odbora za stabilizaciju i pridruživanje Srbije i EU i na toj će poziciji u narednih pet godina zameniti slovačkog poslanika Eduarda Kukana.\nŠef ruske diplomatije Sergej Lavrov izjavio je da će Moskva oštro odgovoriti na odluku SAD da ne izda vize jednom delu ruske delegacije koja je trebalo da učestvuje u Generalnoj skupštini UN.


Transfer godine na pomolu, Partizan u pregovorima sa Milicom – CG Vijesti\nDomaćom esport scenom je večeras odjeknula glasina da je Partizan Esports započeo pregovore sa najboljim srpskim LoL igračem svih vremena, mid lejnerom Aljošom „Milica“ Kovandžićem.\nKako saznajemo iz više izvora bliskih timu Partizan je kontaktirao Milicu koji je krajem aprila napustio špansku ekipu Giants. Iako se za sada još uvek ne zna kakav će biti epilog pregovora, ovaj mistični tvit Partizana koji navodi na pesmu u kojoj se spominje Milica može dati nade navijačima crno-belih.\n— Partizan Esports (@esportspartizan) May 11, 2022\nAljoša Kovandžić je ušao u istoriju srpskog esporta kao prvi i za sada jedini naš igrač koji je zaigrao u elitnoj evropskoj LEC ligi gde je debitovao u 2020 letnjoj sezoni nastupajući za Team Vitality.\nOn se proslavio igrajući za ekipu Melting Point/Instinct Esports/SBB Esports/KlikTech sa kojom osvaja sve tri sezone Fortuna Championship Series lige, preteče Esports Balkan Lige, a potom osvaja i prve dve sezone Esports Balkan Lige nakon čega se okreće izgradnji internacionalne karijere.\nNakon što je u turskoj nosio dres Buraspora odlazi u Španiju gde je na leto 2019. godine osvojio titulu LVP SLO lige igrajući za Giants. Nakon epizode u LEC-u vraća se u Giants sa kojima je zauzeo sedmo mesto u prošloj sezoni.\nPotencijalni povratak Milice u EBL je nešto što navijači godinama priželjkuju i nešto što bi moglo biti najava uskrsnuća lige koja se već neko vreme muči da privuče pažnju gledalaca zbog osetnog pada kvaliteta igrača i timova. A takođe bi značilo da je Partizan zaista odlučan u tome da napadne ne samo tron Esports Balkan Lige, već i veliko internacionalno takmičenje EU Masters.\nRepriza finala – G2 protiv NaVi u prvom kolu Legends faze


Kurdski borci napreduju prema Mosulu\nNaslovnica NAJNOVIJE Svijet Kurdski borci napreduju prema Mosulu\nSvijet – Pešmerge proširile operaciju protiv ISIL-a nakon što su zauzele Sinjar u Iraku i isporučile pomoć izbjeglicama.\nKurdske snage u Iraku zauzele su dodatne teritorije koje je kontrolirala grupa Islamska država Irak i Levant (ISIL) te napreduju prema sjevernom gradu Mosulu.\nKurdski borci Pešmerge isporučili su pomoć izbjeglicama Jezidima na planini Sinjar u subotu i nastavili veliku ofanzivu protiv ISIL-a na sjeverozapadu Iraka nakon što su razbili višemjesečnu opsadu ove grupe.\nPešmerge su zauzele i grad Sinjar južno od istoimene planine. Međutim, ISIL je istovremeno navodno povratio kontrolu nad gradom Beiji, sjeverno od Bagdada. Bitka za Beiji i njegove naftne rafinerije traje već mjesecima.\nISIL još kontrolira naftnu rafineriju, koja se nalazi 15 kilometara od grada.\nKurdski borci došli su do planine Sinjar sa hranom i drugom pomoći tri dana nakon što su pokrenuli veliku operaciju u toj regiji, potpomognuti zračnim napadima koje vodi koalicija predvođena SAD-om.\nCivili i drugi borci bili su okruženi na planini sa svih strana od septembra.\nPotez Kurda iz Sirije\nDeseci hiljada pripadnika Jezida, religijske manjine, na taj način zarobljeno je na najvećoj vrućini u augustu, izazivajući strah od genocida, što je bio jedan od glavnih razloga zbog kojih je američki predsjednik Barack Obama pokrenuo zračne napade na ISIL.\nSin kurdskog predsjednika, koji također vodi Kurdsko regionalno vijeće sigurnosti (KRSC), rekao je da su Pešmerge očistile sela na sjevernoj strani planine.\nGrupa sirijskih kurda YPG, koja vodi bitku protiv ISIL-a u gradu Kobani na sirijsko-turskoj granici, krenula je prema jugu da se udruži sa Pešmergama.\nKako bi otvorio siguran koridor između Sinjara i kurdskih djelova Sirije, YPG je saopštio u nedjelju da je od ISIL-a preuzeo kontrolu nad sedam sela na sirijsko-iračkoj granici.\nVođe autonomnog Kurdistana opisuju ovu operaciju koja traje od srijede kao najuspješniju protiv ISIL-a do sada.\nNakon što je koalicija predvođena SAD-om izvela 50 zračnih napada, blizu 8.000 Pešmergi preuzelo je nekih 700 kilometara kvadratnih.


Crna Gora poezija zemlja\nby KR 18/08/2012 20/08/2012 067\nBijelo Polje – Konkurs za nagradu “Risto Ratković” traje do 25. avgusta 2012. godine. Za Nagradu “Risto Ratković” mogu konkurisati zbirke poezije koje su prvi put objavljene između prošlogodišnje i ovogodišnje manifestacije.\nPrijedloge mogu slati: selektori, institucije, organizacije, pojedinci i autori iz Crne Gore, Bosne i Hercegovine, Srbije i Hrvatske. Uz prijavu su dužni dostaviti četiri primjerka knjige koju predlažu za nagradu. Na konkurs za nagradu “Ratkovićevih večeri poezije” za pjesnike do 27 godina potrebno je dostaviti, u četiri primjerka, rukopis neobjavljene zbirke poezije potpisan šifrom i sa adresom i rješenjem šifre u posebnom kovertu. Sve prijedloge dostavljati na adresu: Općina Bijelo Polje, ulica Slobode, 84.000 Bijelo Polje, sa naznakom “Za konkurs Ratkovićevih večeri poezije”. Informacije zainteresovani mogu dobiti na brojeve telefona +38250 433 090 i +38269 567 355.\nCrna Goraknjiževnostkonkursi za mladekonkursi za objavljena delapoezijaregionvesti


Rusija zatražila od Crne Gore izručenje Ismailova - BIGportal.ba\n15 Oktobra, 2021 15 Oktobra, 2021 037\nGeneralno tužilaštvo Ruske Federacije uputilo je Crnoj Gori zahtjev za izručenje biznismena Telmana Ismailova, koji je uhapšen 1. oktobra u Podgorici, javlja agencija RIA Novosti.\nU saopštenju nadležnog ministarstva je navedeno da je zahtjev za izručenje Ismailova Ruskoj Federaciji radi krivičnog gonjenja 7. oktobra upućen diplomatskim putem Ministarstvu pravde, ljudskih i manjinskih prava Crne Gore.\nU Vrhovnom sudu Crne Gore za RIA Novosti je rečeno da zahtjev za izručenje Ismailova, uhapšenog po potjernici Rusije, vlastima Crne Gore mora biti dostavljen najkasnije 40 dana od dana hapšenja, a da će u suprotnom on biti pušten na slobodu.\nIsmailov i njegov brat Vagif nalaze se na međunarodnoj poternici, a u Rusiji su optuženi za ubistvo i ilegalnu trgovinu oružjem.\nRonaldo se miješa u izbor: Španac menja Solskjera?\nZimska čarolija stigla u srce Banjaluke\nRajo bi u Evropu: Majorka ispraćena sa tri gola u mreži\nKoji napitak najgore utiče na jetru?\nDa li boje stvarno utiču na raspoloženje? Evo šta kažu psiholozi


Sporazumom Petković-Bisljimi nastavlja se sa protivustavnim odricanjem od srpskih resursa na Kosovu i Metohiji, ističu iz Predsedništva Pokreta za odbranu KiM\nSporazumom Petković – Bisljimi, potpisanim 21. juna 2022. u Briselu, odnosno, dogovorenom „Mapom puta za implementaciju energetskog sporazuma“, režim Aleksandra Vučića konačno se odrekao distributivno-elektroenergetskog sistema Srbije na čitavoj teritoriji Kosova i Metohije. On je formalno predat turskoj kompaniji, a suštinski velikoalbanskoj tvorevini „Kosovu“ i njenim NATO-sponzorima, među kojima Turska igra jednu od najvažnijih uloga.\n„Kosovu“ je konačno predat ključni elektroenergetski objekat na severu Kosova i Metohije – podstanica Valač, kao i cela srpska infrastruktura za prenos i distribuciju električne energije. Štaviše, na severu Kosova srpski „JP EPS Elektrokosmet“ prestaje sa radom, da bi se u albanskom kvazipravnom sistemu osnovao „Elektrosever“. On će preuzeti one radnike koji će pristati da rade u albanskom sistemu, bez prava na srpsko penziono i zdravstveno osiguranje. Pri tome, u svakom trenutku „Elektroseveru” će, ukoliko tako procene separatističke vlasti u Prištini, moći da oduzmu dozvolu za rad. Ako deo zaposlenih prihvati da radi u nekoj od organizacionih jedinica EPS u centralnoj Srbiji (čemu objektivno doprinosi pomenuti sporazum), to će dovesti do novih iseljavanja, možda i stotina srpskih porodica sa Kosova i Metohije.\nTurska je od „Kosova“ 2012. godine „kupila“ kompaniju za distribuciju električne energije na Kosovu (KEDS), nekadašnju distribuciju JP EPS – Elektrokosmet, državnu imovinu Srbije. KEDS je prodavao struju i održavao distributivnu mrežu na KiM, uključujući i srpske enklave, sa iuzetkom severa, gde je to činio sada ukinuti „Elektrokosmet“. Kao da ni to nije dovoljno, sporazumom Petković – Bisljimi spiskovi srpskih korisnika električne energije (preduzeća, ali pre svega fizičkih lica), biće, bez ikavih zaštitnih garancija i klauzula, predati Prištini, uključujući brojne lične podatke i ona će im od sada naplaćivati svoje elektroenergetske usluge preko „Elektrosevera“, firme koja će biti registrovana u prištinskom kvazipravnom sistemu, i koja će raditi za račun Prištine.\nIako se javnosti predstavlja da se o pitanju svojine na elektro-energetskoj mreži i postrojenjima nije pregovaralo, režim Aleksandra Vučića je ovim sporazumom, kome su predhodili pregovori sa turskim „vlasnicima“ KEDS u Istambulu, legalizovao otimačinu celokupne imovine EPS-a koju su samozvane vlasti u Prištini, neovlašćeno „privatizovale“ – „prodale“ turskom konzorcijumu Çalik & Limak 2012. godine. Reč je o celokupnoj elektrodistributivnoj mreži i postrojenjima JP EPS, koju je pod nazivom KEDS Priština prodala turskoj kompaniji.\nNa sramotu svih građana Srbije koji trpe ova poniženja, time se nastavlja sa protivustavnim odricanjem od srpskih resursa na Kosovu i Metohiji. Energetskim sporazumom i „mapom puta“ za njegovo sprovođenje, uspostavlja se suverena vlast „Kosova“ u oblasti elektroenergetskog snabdevanja na čitavoj teritoriji Kosova i Metohije. Time se, taktikom korak po korak, nastavlja sa predajom suverene vlasti Srbije na Kosovu i Metohiji, i hrli u veleizdaju – priznanje tzv. Kosova kao nezavisne države. O tome, uostalom, svedoči i rečito ćutanje srpskih vlasti povodom još jedne nečuvene provokacije – zajedničke, već osme po redu, sednice vlade Albanije, Vučićevog partnera iz „Malog Šengena“ („Otvorenog Balkana“), i „vlade Kosova“ – u srpskoj Prištini.\nU Beogradu, 21. juna 2022.\nIzvor pokretzaodbranukosovaimetohije.rs, 22. jun 2022.\nPreporučujemoBisljimiKosmetKosovo i MetohijaPetar PetkovićPokret za odbranu Kosova i Metohije


U Sarajevu regionalna konferencija "Saradnjom do integracije" - Klix.ba\nBiH U Sarajevu regionalna konferencija "Saradnjom do integracije"\nU Sarajevu regionalna konferencija "Saradnjom do integracije"\n15.9.2006. u 10:24\nDirekcija za evropske integracije Bosne i Hercegovine, uz pomoć njemačkog društva za tehničku saradnju (GTZ) i Saveznog ministarstva za ekonomsku saradnju i razvoj SR Njemačke, danas i sutra u Sarajevu organizira regionalnu konferenciju “Saradnjom do integracije”.\nDelegacije zemalja iz regije će prezentirati svoj napredak na putu ka evropskim integracijama kroz šest radionica. Radionice pokrivaju teme kao što su zakonske pripreme za uređenje unutrašnjeg tržišta, okoliš, suradnja u oblasti pravde i unutrašnjih poslova, pomoć i efikasno korištenje fondova pomoći Evropske unije, veterinarska i fitosanitarna sigurnost i jačanje odnosa unutar zajednice i razvoj civilnog društva.\nKonferenciji će prisustvovati između ostalih i dr. Gordana Đurović, Ministrica za ekonomske odnose sa inostranstvom i evropske integracije Republike Crne Gore, Tamara Obradović-Mazal pomoćnica ministrice za vanjske odnose i evropske integracije Republike Hrvatske i dr. Tanja Mišćević, direktorica Kancelarije za pridružinje Evropskoj uniji Republike Srbije.\nKonferenciju će otvoriti Predsjedavajući Vijeća ministara BiH Adnan Terzić, šef Delegacije Evropske komisije u BiH Ambasador Michael Humphreys, direktor Direkcije za evropske integracije BiH Osman Topčagić, Thomas Meyer, šef njemačkog GTZ projekta reforme privrednog prava i njemački ambasador u BiH Michael Georg Schmunk.


"Sudska pravda ne uvažava žrtve" - REKOM ~ KOMRA\nHome | Osnivanje REKOM | „Sudska pravda ne uvažava žrtve“\n„Sudska pravda ne uvažava žrtve“\nBeograd — Nataša Kandić kaže da su presude u slučajevima Gotovina, Markač i Perišić pokazale ograničenja krivične pravde koja ne vodi dovoljno računa o žrtvama ratova.\nRegionalna koordinatorka procesa REKOM je prilikom predstavljanja izveštaja o tranzicionoj pravdi u postjugoslovenskim zemljama u Beogradu rekla da je nakon tih presuda praktično nestao princip komandne odgovornosti, kao i koncept udruženog zločinačkog poduhvata iz procesa koji se vode protiv optuženih za ratne zločine.\n„Ne postoji institucionalni mehanizam na regionalnom ili nacionalnom nivou koji bi doprineo prevazilaženju nedostataka krivične pravde, ali je zato civilno društvo, preko Inicijative za REKOM, ponudilo nov pristup pomirenju koji se temelji na potrebi da se prekine praksa sećanja na prošlost preko broja žrtava“, kazala je ona.\nKandićeva je dodala da je neophodno da se identifikuju sve žrtve ratova devedesetih i da bi za civilni sektor veliki uspeh bilo kompletiranje popisa tih žrtava u narednih nekoliko godina.\nKomentarišući karakteristike procesa suočavanja s prošlošću u državama nastalim nakon raspada SFRJ, rekla je da su u svim zemljama osim Makedonije, suđenja za ratne zločine najvažniji institucionalni instrument suočavanja sa nasleđem ratova devedesetih godina prošlog veka.\n„U svim postjugoslovenskim državama suđenja za ratne zločine traju predugo, žrtve nisu adekvatno informisane o sopstvenoj ulozi na tim suđenima, pa se često dešava da dožive nove traume tokom suočavanja sa počiniocima zločina zbog insistiranja sudija da se fokusiraju na konkretne događaje“, kazala je Kandićeva.\nPrema njenim rečima, praksa je pokazala da su žrtve često naklonjene optuženima iz sopstvene etničke zajednice, dok prema optuženima koji pripadaju drugoj etničkoj grupi imaju izrazito neprijateljski stav.\nKandićeva je kazala da proces suočavanja sa prošlošću u Srbiji nosi određene specifičnosti, prvenstveno zbog situacije sa Kosovom.\n„Ključno pitanje za Srbiju nije dobijanje datuma za početak pregovora o članstvu u EU, već normalizacija odnosa sa Kosovom. Neophodan je nov pristup koji podrazumeva priznavanje kosovskih institucija od strane Beograda jer je preduslov boljeg života Srba na Kosovu uspostavljanje dobrosusedskih odnosa dve države“, rekla je ona.\nIzvršna direktorka Fonda za humanitarno pravo Sandra Orlović ocenila je da je desetogodišnja praksa Suda za ratne zločine u Beogradu pokazala da je dinamika procesuiranja zločina, imajući u vidu njihove razmere, apsolutno nezadovoljavajuća.\n„Za deset godina rada, beogradski Sud za ratne zločine je pravosnažno osudio 64 osobe, 15 je oslobođeno optužbi, dok se i dalje vodi postupak protiv 57 osoba. Takođe, od 2010. godine beležimo negativan trend tužilačke politike jer se broj optuženih za ratne zločine svake godine smanjuje“, rekla je Orlovićeva.\nPrema njenim rečima, problem u Srbiji predstavlja i odsustvo primene instituta komandne odgovornosti za pripadnike vojske i policije, kao i loša zaštita svedoka u sudskim postupcima, naročito bivših policajaca i vojnika.\nIzveštajem o tranzicionoj pravdi obuhvaćeni su sudski procesi za ratne zločine počinjene od 1991. do 1999. godine u zemljama bivše SFRJ, institucionalne reforme koje se tiču lustracije, odnos javnosti i institucija prema osuđenicima, izveštavanje medija o zločinima, pitanja nestalih lica i povratka izbeglica.\nU pripremi izveštaja učestvovali su beogradski Fond za humanitarno pravo, Fond za humanitarno pravo Kosovo, Inicijativa mladih za ljudska prava iz Hrvatske, udruženje Tranziciona pravda, odgovornost i sećanje iz Sarajeva, banjalučki Centar za demokratiju i tranzicionu pravdu i Centar za istraživanje i kreiranje politike iz Makedonije.


Crvena zvezda: Sad je sve moguće - KOS magazin\nCrvena zvezda: Sad je sve moguće\nKao da se nešto prelomilo one večeri u Madridu kad je pobeđen Real, i to u pozitivnom smislu – što se tiče Crvene zvezde. Na krilima te atmosfere i poleta Beograđani su prosto razneli Efes (100-81), i sada su sve kalkulacije u igri. Zvezda ima četiri pobede, samo jednu manje od timova koji su u sredini tabele. A ta „sredina“ ide u plejof…\nLično mislim da je na sjajnu Zvezdinu predstavu mnogo uticala dvorana „Aleksandar Nikolić“. To je posle velike pobede rekao i junak večeri Džejms Feldin. „Ovde smo kao kod kuće, potpuno je drugačija atmosfera nego u Areni“, izjavio je ovaj momak koji je meč završio sa 29 poena i indeksom 32 (najbolja njegova predstava ove sezone). U starom dobrom „Pioniru“ (moram ga i tako zvati jer je ta dvorana ipak postala jedan od prepoznatljivih beogradskih simbola) mnogo bolje se oseti energija navijača nego u „Štark areni“. A koliko je to vetar u leđa domaćinu, toliko je i parališući faktor za protivnike. Čak sam siguran da bi Zvezda mnogo teže izašla na kraj sa Efesom u areni na Novom Beogradu, jer tim iz Istanbula uopšte nije naivan, sastavljen je od odličnih pojedinaca i ima podjednako dobrog trenera (Velimira Perasovića).\nNaravno, sve je ovo lepa priča koja pada u vodu onog trenutka kad se menadžment Crvene zvezde suoči sa komercijalnim izazovima, a tada je računica laka i jasna: dvadesetak hiljada gledalaca će sigurno doneti neuporedivo veću zaradu nego 7-8.000, a klub ipak živi od zarade od ulaznica (i od sponzora), ne od sećanja i nostalgije. Bilo kako bilo – hvala rok bendu „Scorpions“, zbog čijeg koncerta je ova utakmice premeštena iz arene u manju dvoranu. I hvala onima koji nisu uspeli da na vreme vrate ovaj meč u arenu kad se saznalo da su „Scorpionsi“ otkazali nastup zbog bolesti pevača.\nNeke muzike je bilo i u hali „Aleksandar Nikolić“, ali se nije čula od huka navijača. Mislim na himnu Evrolige, njene note se mnogo lakše pokriju skandiranjem u ovoj dvorani nego u onoj većoj. A protivnički igrači kad vide i čuju taj obavezni performans razrogače oči i prosto ne znaju gde su. Ni igrači Efesa nisu bili imuni na to, počeli su nekako uplašeno i Zvezda je odmah stekla prednost koju je tokom utakmice samo uvećavala. U jednom trenutku u prvom poluvremenu crveno-beli su trojke šutirali nestvarnih 6 od 8. Kasnije je taj procenat nešto pao, ali do kraja je ostao fenomenalanih 50 odsto: 14 od 28.\nVukao je Feldin, pogađao i dvojke i trojke sa lakoćom, kljukali su ga upotrebljivim loptama Ročesti i Davidovac. Zapaženu epizodu imao je Stefan Janković, koji je ozbiljna Zvezdina snaga u reketu.\nPosle utakmice trener Alimpijević je hvalio timsku igru i odbranu. Rekao je da su posebno spremali taktiku da zaustave ofanzivne skokove Efesa, po čemu su lideri u Evroligi. Uspeo je domaći tim u tome, limitirao je protivnika na 9 uhvaćenih lopti u napadu, tri manje od Zvezde. Međutim, utakmicu nisu odlučili skokovi, nego trojke. Efes ih je postigao čak osam manje od domaćina, to su 24 poena a izgubili su sa 19 poena razlike. Eto, i statistika može nešto da otkrije (ma otkrije ona često razne stvari, samo mnogi ne vole da je čitaju i analiziraju).\nZvezdi u Evroligi predstoji meč u gostima sa Valensijom (u ovom kolu izgubila od Makabija, ima tri pobede), a posle toga sa šampionom Evrope Fenerbahčeom. Eto dve prilike da ovaj tim ponudi odgovor na pitanje postavljeno u naslovu: da li je sve moguće?


NOVI SAD – Četrnaest godina nakon bombardovanja zgrada RTS u Beogradu je rekonstruisana, a izgrađen je i Avalski toranj. RTV Vojvodine, međutim, i dalje nema svoju zgradu, nego je „podstanar“ u zgradi NIS-a. Pored toga, iako je RTV jedan od retkih medija koji je danas bolji nego pre dve godine kad je on došao na njegovo čelo, generalni direktor RUV Radio-televizije Vojvodine Siniša Isakov podneo je ostavku na tu funkciju jer je došao do tačke kad više ne može da sprovodi plan poslovanja za koji je dobio podršku Upravnog odbora. Pre svega, zbog finansijskih problema u kojima se RTV nalazi.\nProblematičan sistem naplate\nIsakov je, gostujući dan nakon ostavke u emisiji „Sučeljavanje“ na Radio-televizije Vojvodine, upozorio na to da je sistem naplate pretplate, iz koje se javni servis finansira, neefikasan i netransparentan za praćenje, zbog čega nije moguće sa sigurnošću reći da li i koliko je RTV-u sredstava uskraćeno, čak ni koliko je građana na teritoriji Vojvodine platilo pretplatu. Sistem je, naime, takav da novac ide u Beograd, na račun EPS-a, koji onda novac od pretplate prebacuje Radio-televiziji Srbije. RTS zatim 70 odsto od novca naplaćenog u Vojvodini vraća RTV-u, dok 30 odsto zadržava. S druge strane, ovih dana se sve glasnije čuje da će zbog sve slabije naplate pretplate rad RTS-a i RTV-a ubuduće biti plaćen iz budžeta. Isakov tvrdi da ni to nije dobro rešenje, te da je krajnje vreme da se dođe do efikasnog sistema koji će obezbediti nezavisnost javnih servisa, pre svega od političkih, ali i ekonomskih i svih drugih uticaja. S druge strane, dodaje Isakov, izuzetno je važna i stabilnost u finansiranju, a pretplata je najbolji način za finansiranje javnih servisa. On je podsetio da je Radio-televizija Vojvodine u poslednje dve godine pokazala da može da radi bolje i da je verovatno jedan od retkih medija u Srbiji koji je bolji sad nego pre dve godine.\nGodinama se ništa ne menja\nDirektor RTV-a je mesec dana pre podnošenja ostavke na konferenciji o medijskim zakonima u Vladi AP Vojvodine ocenio da se u medijskoj sferi u Srbiji suštinski ništa nije promenilo od 2007. godine. – Rezultat toga je da su mediji u Srbiji devastirani i da su u sve težem finansijskom položaju. Ukoliko se ovako nastavi, Srbija će imati još slabije i nesposobnije medije – rekao je Isakov, uz sumnju da nekome u državi očigledno odgovara da se mediji nađu u što težem položaju. Na istoj konferenciji vojvođanski sekretar za kulturu i javno informisanje Slaviša Grujić istakao je da je najavljeni prelazak na budžetsko finansiranje javnih servisa na neodređeno vreme u suprotnosti sa Zakonom o javnom informisanju jer tako država zadržava uticaj na javne servise.\nDržava da izgradi zgradu\nA šefica Medijskog odeljenja Misije OEBS-a u Srbiji Dragana Nikolić Solomon pozdravila je to što prednacrti medijskih zakona predviđaju da država i pokrajina preuzmu obavezu da obezbede novu zgradu za Radio-televiziju Vojvodine. – Prema onome što sam videla, prednacrt predviđa da Vlada Srbije i Vlada Vojvodine imaju obavezu da obezbede novu zgradu. Nadam se da ćete je dobiti jer vama je to potrebno – kazala je Nikolićeva za RTV Vojvodine.\nNe privatizovati lokalne medije\nVojvođanski sekretar za kulturu i informisanje Slaviša Grujić izjavio je nedavno na sastanku s delegacijom Misije OEBS-a da još nije vreme za privatizaciju elektronskih medija lokalnih samouprava, podsetivši da mediji lokalnih vojvođanskih samouprava izveštavaju na nekoliko jezika. Grujić je upozorio da u slučaju privatizacije lokalnih medija postoji opasnost da se informisanje na više jezika izgubi, a zatim naveo i da „susedna Mađarska, pa i Hrvatska, imaju 39 medija koji su i dalje u nadležnosti lokalne samouprave“.


Punopravno članstvo u EU ostaje jedan od ključnih prioriteta\nBeograd, 4. decembar 2020.\nPredsednica Vlade Republike Srbije Ana Brnabić održala je danas onlajn sastanak sa predsednicom Evropske komisije Ursulom fon der Lajen, na kojem je bilo reči o aktuelnoj epidemijskoj situaciji i merama koje se preduzimaju u borbi protiv COVID-19, kao i o daljem napretku Srbije na putu ka članstvu u Evropskoj uniji.\nBrnabić je istakla da punopravno članstvo u EU ostaje jedan od ključnih spoljnopolitičkih prioriteta nove vlade i da, na putu ka tom cilju, Srbija nastavlja da radi na implementaciji sveobuhvatnih reformi, posebno u oblasti vladavine prava.\nVlada Srbije je u novom mandatu već napravila nekoliko važnih reformskih koraka u ovoj oblasti, istakla je premijerka i kao najvažnije navela usvajanje Akcionog plana za Medijsku strategiju, formiranje radne grupe za bezbednost novinara i radne grupe za poboljšanje izbornog okruženja u saradnji sa ODIHR, koja će biti inkluzivna i uključivati širok spektar organizacija civilnog društva.\nFon der Lajen je pozdravila mere koje Vlada Srbije preduzima, istakavši da one predstavljaju korake u dobrom pravcu.\nOna je ocenila da će i primena nove metodologije, koju je Srbija prihvatila, ubrzati proces pridruživanja, i ponovila da je EK spremna da intenzivno radi na tome.\nSagovornice su se saglasile da je situacija sa epidemijom COVID-19 veoma složena, ali da preduzete mere daju rezultate, ocenivši da je neophodna disciplina ljudi u pridržavanju mera dok ne bude obezbeđena dovoljna količina vakcina za sve.\nFon der Lajen je ponovila da će Srbija, kroz saradnju sa EU, imati pristup vakcinama kada budu zvanično odobrene.\nPredsednica Vlade je izrazila zahvalnost Evropskoj uniji i Evropskoj komisiji na pomoći i podršci Srbiji tokom pandemije.


PROJEKAT RCR „BANAT” O ODRŽIVOJ URBANOJ MOBILNOSTI: Za kvalitetniji život u gradu – Zrenjanin\nRešavanje saobraćajnih problema umesto na konvencionalan način tj. kroz izgradnju infrastrukture i njeno prilagođavanje zahtevima, na drugačiji način, primenom mera koje motivišu korisnike da manje koriste putnički automobil, a da više svoje svakodnevne aktivnosti realizuju nemotorizovanim načinima kretanja, jedan je od ciljeva novog programa, predstavljenog nedavno u Hotelu „Vojvodina“.\nPartner je Regionalni centar za društveno-ekonomski razvoj Banat. Projekat nosi naziv „Prva i poslednja milja intermodalne mobilnosti u zakrčenim urbanim zonama Adrion regiona – SMILE PLUS”. On se realizuje u okviru Intereg Jadransko-jonskog programa saradnje „ADRION“ i predstavlja nastavak istoimenog projekta „SMILE“.\n– U evropske zakone uvedeni su planovi održive urbane mobilnosti, strateški dokumenti koji pomažu stvaranju kvalitetnijeg života u gradovima. Urbana područja su mesto na kojem se svakodnevno stanovnici, putnici i turisti suočavaju sa posledicama neodrživih modela mobilnosti i nedostatkom efektivnih multimodalnih rešenja. Aktivnosti na projektu „SMILE“ podrazumevale su najpre analizu trenutne situacije na teritoriji Grada Zrenjanina u oblasti saobraćajne infrastrukture, tokova saobraćaja, turističkih potencijala, smeštajnih kapaciteta, a sve u cilju pripreme novih mobilnih scenarija. Izrađen je Transnacionalni model planiranja održive mobilnosti za urbana i međugradska područija, sa nizom predloga i mera koje bi se mogle primeniti na lokalnom nivou, odnosno predstavljati osnovu za izradu Plana održive urbane mobilnosti za teritoriju Zrenjanina (eng. Sustainable Urban Mobility Plan – SUMP) – ukazano je prilikom predstavljanja projekta. Kako je navedeno, izrađena je i Studija bezbednosti biciklista u gradu Zrenjaninu koja predstavlja analizu stvarnog stanja.\nDirektorka RCR „Banat” Irena Živković rekla je da se i ovaj projekat realizuje u saradnji sa Gradom Zrenjaninom, te predstavila planirane aktivnosti.\n– Kroz nastavak projekta „SMILE PLUS“ uradili smo reviziju scenarija urbane mobilnosti u post kovid periodu za Grad Zrenjanin. Mobilna scenarija koristiće za planiranje transportnih politika i mera koje će doprineti smanjenju emisije gasova sa efektom staklene bašte i kvalitetu urbanog transporta sa jedne, ali i unapređenju bezbednosti sa druge strane. Konzorcijum partnera na projektu, koji obuhvata obalne, unutrašnje i granične gradove različitih veličina, među kojima je i Zrenjanin, omogućio je prenos primera dobre prakse, ukazivanje razvijenijih regiona na probleme koje su imali, način kako su ih rešavali, i konačno rešavanje postojećih problema koje imaju svi učesnici na projektu – istakla je Irena Živković.\nUkupan budžet ovog projekta je 161.381 evra, od kojih je 137.174 evra finansirano iz sredstava IPA fonda prekogranične saradnje. Partneri na projektu dolaze iz četiri države: Italije (Venecija), Hrvatske (Dubrovnik), Slovenije (Kopar) i Srbije (RCR „Banat”, Zrenjanin).\nETNOLOŠKINJI RAJKI GRUBIĆ NAGRADA ZA ŽIVOTNO DELO →


Radio România Internaţional/ Vesti/ Vesti 11.04.2019\nPredsednik Rumunije, Koaus Johanis imao je danas konsultacije sa predstavnicima stranaka koje nisu članice vladine koalicije, najime Nacionalne Liberalne Stranke-PNL, Unije Spasite Rumuniju-USR, Partije Narodni Pokret-PMP, Demokratskog Saveza Mađara u Rumuniji-UDMR, kao i sa predstavnicima grupe nacionalnih manjina na temu referenduma o pravosuđu od 26 maja. U petak, na programu su konsultacije sa Socijal Demokratskom Strankom-PSD i Alijansom Liberala i Demokrata-ALDE koje formiraju vladinu koaliciju. Predsednik Alijanse Liberala i Demokrata Kalin Popesku Taričanu je saopštio da njegova stranka ne prihvata poziv na konsultacije. Takođe, lider socijal-demokrata, Livju Dragnea je saopštio da on neće ići na konsultacije, ali da će učestvovati jedna delegacija stranke. Teme koje su podložene referendumu su zabrana amnestije i pomilovanja za korupciju i zabrana usvajanja od strane Vlade Hitnih uredbi u krivičnoj oblasti, kazni i pravosudnoj organizaciji, istovremeno sa dodeljivanjem prava i drugim upravama da podnesu direktno žalbe Ustavnom sudu na temu Vladinih uredbi.\nPredsednica rumunske Vlade, Viorika Dančila učestvuje danas i sutra na samitu predsednika Vlada Centralne i Istočne Evrope i Kine koji se održava u Dubrovniku. Premijerka je u pratnji potpredsednika Vlade Viorela Štefana, ministra za poslovanje, trgovinu i poslodavstvo, Štefana Radua Oprea i ministra inostranih poslova, Teodora Meleškanua. Prema jednom kominikeu Vlade, sem učešća na plenarnom skupu predsednika Vlada, Viorika Dančila će potpisati i niz sporazuma i dokumenta o bilateralnoj saradnji između Rumunije i Kine.\nAntiraketni štit iz Deveselu, na jug Rumunije će preći sledećih nedelja proces aktualizacije koji je od ranije planiran u skladu sa odlukama NATO i bilateralnog sporazuma između Rumunije i SAD. Ministarstvo odbrane u Bukureštu precizira da u toku ovog procesa neće se uvesti nijedan elemenat ofanzivne prirode i neće se menjati strogo defanzivni karakter štita. U toku radova, NATO će obezbediti alternativni kapacitet odbrane protiv balističkih raketa, razmeštanjem u Rumuniji antiraketnog odbrambenog sistema Terminal High Altitude Air Defence pod operacionalnom kontrolom NATO-a i političkom kontrolom Severo-atlanstskog saveta. Podsetimo da štit u Deveselu protiv balističkih raketa ima za cijl zaštitu terirtorija, naroda i NATO snaga u Evropi.\nSocijal Demokratska Stranka, glavna stranka vladajuće koalicije u Rumuniji okvalifikovala je kao neprihvatljiv tretman nekih kolega i Evropske Socialističke Stranke i poziva da ako su zabrinuti o stanju pravne države u Rumuniji da konkretno saopšte koji su aspekti koji ih zabrinjavaju. Ovo reagovanje je posledica pojave na sajtu evropskih socialista saopštenja prema kojem predsednik Sergej Stanišev je najavio u sredu u toku jednog skupa u Briselu zamrzavanje odnosa sa Socijal Demokratskom Strankom. Glavna vladajuća stranka u Rumuniji smatra da saopštenje spada u izbornoj logici koje će se gasiti posle izbora za Evropski Parlament od 26 maja. Istovremeno, socijal-demokrate tvrde da neće tolerisati stav zasnovan na dezinformacijama, da stvari se moraju pojasniti i da da imaju otvorenost da pomognu nezadovoljnim kolegama iz Evropske Socialističke Stranke da razumeju rumunsku stvarnost.


Pevanje uz gusle upisano na Uneskovu reprezentativnu listu - MediaSfera\nPevanje uz gusle je treći upis Republike Srbije na Uneskovu Reprezentativnu listu nematerijalnog kulturnog nasleđa čovečanstva. Na tu listu Uneska prethodno su upisani „kolo“ 2017. i „slava“ 2014. godine.\n– Gusle su simbol srpskog narodnog pamćenja u dugoj borbi za održanje u prošlosti, ali nisu samo to. Nema danas naroda u kojem je ovaj drevni element kulturnog nasleđa življe prisutan, poštovan i voljen. Zasluge za takav status pripadaju guslarskim udruženjima i brojnim odanim slušaocima širom našeg kulturnog prostora – rekao je Dragan Hamović posebni savetnik ministra povodom upisa pevanja uz gusle na Uneskovu reprezentativnu listu nematerijalnog kulturnog nasleđa čovečanstva, piše RTS.\nGusle srpskih vojnika na Krfu, Srpska kuća, Krf\nMinistar kulture i informisanja Vladan Vukosavljević kaže da je današnji događaj dokaz da je jedan od bitnih delova dubokog srpskog kulturnog jezgra prepoznat od strane Uneska.\n– Naša tradicija i običaji postaju deo svetskog kulturnog nasleđa i to jeste i u simboličkom i u faktičnom smislu veoma važna stvar – izjavio je Vukosavljević Tanjugu nakon svečanosti otvaranja Kulturnog centra Srbije u Pekingu, koja je i započeta nastupom guslara Raše Vučinića.\nNominacijski dosije pripremio je Centar za nematerijalno kulturno nasleđe pri Etnografskom muzeju u Beogradu u saradnji sa Muzikološkim institutim SANU i uz podršku Saveza guslara Srbije, guslarskih udruženja, pojedinaca, lokalnih samouprava, institucija, nevladinih organizacija i stručnih udruženja.\nUpisom se obezbeđuje i bolja međunarodna vidljivost, a zajednice se podstiču da aktivno doprinose očuvanju i prenošenju izabranog elementa sopstvenog nasleđa.\nTagovigusle srbija Unesko\nPredstavljen roman „Jedno ubistvo u Patrijaršiji“


Januar 23, 2020 15:06\nNad Srbima nije bilo masovnih zločina u proteklom ratu i broj stradalih Srba ukupno je manji od broja stradalih u jednom danu u Srebrenici, trdi predsednik bošnjačke Stranke demokratske akcije i zamenik predsedavajućeg Doma naroda PS BiH Bakir Izetbegović.\nReagujući na izlaganje poslanice SNSD, Dušanke Majkić o talasu masovnih suđenja za zločine nad Srbima, Izetbegović je, kako prenosi Kliks, istakao da "nije bilo masovnih zločina nad Srbima i da će se uskoro utvrditi, kada se osude svi oni u talasu koji spominje, to neće biti jednako jednom danu zločina koji se desio u Srebrenici".\n"Srbi trebaju biti zahvalni na toj činjenici", rekao je Izetbegović.\nIstakao je da ne treba čekati presude istorije jer postoje presude sudova koje se trebaju poštovati, o čemu govori i Veće Evrope. Anticivilizacijskim ponašanjem ocenio je negiranje genocida i dodeljivanje odlikovanja ratnim zločincima.\nIzvor: RTS, Kliks\nPolicija blokirala ulazak u CG građanima iz Čajniča koji su krenuli na litiju 4


08/04/21 - 22:37h\nWTA i ATP se oglasili povodom odlaganja Rolan Garosa\nATP i WTA izdali su saopštenje nakon što su organizatori Rolan Garosa potvrdili da je ovo takmičenje pomereno za nedelju dana.\nIz obe organizacije naveli su da će raditi na tome da se napravi što prihvatljiviji kalendar, a još uvek nije poznato hoće li Rolan Garos usloviti odlaganje Vimbldona, kada se uzme u obzir da je sada razmak između ta dva turnira svega dve nedelje.\n– Tenis je sport koji je zahtevao agilan pristup što se tiče kalendara u proteklih 12 meseci kako bismo se nosili sa izazovima pandemije i to se i dalje nastavlja. Odluka da se odloži početak Rolan Garosa za nedelju dana je doneta u svetlu poslednjih restrikcija zbog koronavirusa u Francuskoj, sa tim dodatnim vremenom koje bi trebalo da obezbedi verovatnoću poboljšanih uslova i mogućnosti da publika prisustvuje događaju. – navodi se u saopštenju:\n– I ATP i WTA rade na konsultacijama sa svim stranama koje su pogođene odlaganjem kako bi se kalendar učinio optimalnim za tenisere, turnire i navijače pre i posle Rolan Garosa. O naknadnim odlukama javnost ćemo obaveštavati blagovremeno.\nATP: Novakova 315. nedelja na prvom mestu\n“Nama je cilj da Serbia open već sledeće godine dobije licencu za seriju 500”\nTeme: Grend Slem, Rolan Garos, Turniri, Vesti


EU produžila kontrolu na granicima pet zemalja za još šest meseci\nMigranti u Nemačkoj, arhivska fotografija\nEvropska unija je saopštila danas da će dozvoliti Austriji, Nemačkoj, Danskoj, Švedskoj i Norveškoj, koja nije članica EU, da nastave sa proverama identiteta na svojim granicama, ali da želi da te zemlje obustave kontrole migranata do novembra.\nSvih pet zemalja su članice Šengen zone, u okviru koje se može putovati bez pasoša i u kojoj su zabranjene sistematske provere identiteta na granicama, a te zemlje su pre godinu i po dana izuzete od obaveze poštovanja slobode kretanja unutar šengenske zone.\nEvropska komisija dozvolila je tim zemljama da uvedu proveru identiteta na granicama iz bezbednosnih razloga, kako bi se regulisao priliv migranata, ;u vreme kad se Grčka borila da održi kontrolu svoje granice na moru usled dolaska stotina hiljada migranata.\nKontrola na granicama pet zemalja više puta je produžavana za tri ili šest meseci i može biti produžena još samo jednom.\nEvropski komesar za migracije Dimitris Avramopulos rekao je danas da će kontrole biti produžene, ali je pozvao članice Šengen zone koje ih primenjuju "da ih ukinu" za šest meseci.\nPrenosi: Beta, AP


DHL objavio najnoviji izveštaj o logističkim trendovima - logistikaitransport.com\nDHL je objavio najnoviji izveštaj pod nazivom Logistics Trend Radar, predviđajući smer u kome će se industrija kretati kao i novonastale trendove, kako u pogledu poslovne prakse, tako i tehnologije.\nPrema predgovoru izveštaja, trend koji je definisao poslednje godine bio je pojava novih tehnoloških platformi koje imaju milijarde korisnika. Američki giganti kao što su Amazon, Apple, Facebook, Google i Microsoft, kao i kineski Alibaba, Baidu i Tencent, postali su ključni činioci u životima mnogih građana. Njihova ponuda, bazirana pretežno na besplatnom pristupu, socijalnoj povezanosti i, gotovo neograničenoj količini dostupnog informativnog i zabavnog sadržaja, drastično je promenila način na koji ljudi danas koriste tehnologiju. Za mnoge, usluge ovih kompanija, su postale ključni deo njihove svakodnevice, ali i poslovanja.\nPrema DHL-u, trendovi u logističnoj industriji su u osnovi veoma promenljivi jer na njih utiču mnogi faktori poput demografije, vladine politike i potražnje.\nTokom poslednje dve godine, DHL-ovi Inovacioni centri zabeležili su različite trendove koji su imali svoje prednosti, ali i mane, međutim, u najnovijem izveštaju su neki od njih izostavljeni, uglavnom zbog toga što više nisu relevantni.\nKao primer ovoga DHL ističe Tube Logistics, vizionarsku ideju koja je podrazumevala supersonično putovanje od San Franciska do Los Anđelesa (600km) za 30 minuta, transportujući putnike i robu u posebnoj putničkoj kapsuli. Ovaj trend prepoznat je kao jedan od onih na kome mogu da se baziru novi alternativni načini prevoza paketa i tereta u budućnosti, ali kao i većina trendova pre njega, za sada ostaje neostvaren.\nPotencijalna uspešnost ove inovativne tehnologije, kao i uticaj koji bi Tube Logistics mogao imati na industriju je upitna ukoliko ne dođe do realizacije projekta i stvaranja prototipa transportne kapsule. S obzirom na to, DHL smatra da ovaj trend neće zaživeti u narednih 10 godina, što ne mora da znači da se nekada u budućnosti neće ponovo pojaviti i biti u žiži interesovanja.\nBezbednost i privatnost su vrednosti koje su već u središtu logističke industrije (kao i svih drugih), ali nova tehnologija (iako opšte korisna) zloupotrebljivana je za targetiranje u marketinške svrhe i za narušavanje lanaca snabdevanja širom sveta.\nNext-Generation Security – sigurnosni sistem nove generacije koji koristi veštačku inteligenciju i mašinsko učenje u svojim proizvodima i uslugama je način na koji se industrija izborila protiv pretnji 21. veka (zloupotrebe podataka). Uspešnost ovog i sličnih „pametnih“ rešenja leži u tome što su naprednije od problema koje je potrebno da reše.\nSve u svemu, najnoviji izveštaj DHL-a pruža temeljni pregled tehnologija i najboljih praksi koje bi logističke kompanije trebale da razmotre pri kratkoročnom i dugoročnom planiranju.\nNovi pogon Knott autoflex i oko 80 radnih mesta\nU Continental fabrici u Novom Sadu izašli prvi proizvodi iz serijske...


RUSKI GENERAL: Planiranje razbijanja SFRJ počelo je 1986. godine\nRUSKI GENERAL: Planiranje razbijanja SFRJ počelo je 1986. godine\nNATO je počeo planiranje operacije razbijanja SFRJ 1985. godine, a bombardovanje SR Jugoslavije bio je prvi pokušaj narušavanja uravnoteženog svetskog bezbednosnog sistema, izjavio je predsednik ruske Akademije za geopolitička pitanja Leonid Ivašov.\nIvašov, penzionisani ruski general – pukovnik, podsetio je da je Svetska banka sredinom osamdesetih godina prošlog veka razmatrala “iza zatvorenih vrata” šta da radi sa Jugoslavijom.\nIvašov je ukazao i na izjavu nekadašnjeg američkog savetnika za nacionalnu bezbednost Zbignjeva Bžežinskog, koji je u to vreme govorio u zapadnim političkim krugovima da je komunizam propao i da je pravoslavno hrišćanstvo sledeće.\nIvašov je, povodom 15 godina od NATO bombardovanja SR Jugoslavije, rekao da je to bio prvi pokušaj razbijanja međunarodnog bezbednosnog sistema iz vremena stabilne ravnoteže moći između SAD i Sovjetskog Saveza.\nOn je istakao da je Amerika, posle raspada Sovjetskog Saveza, počela da narušava norme međunarodnog prava i principe Povelje UN.\n– SAD su želele da stvore presedan za zaobilaženje ovih normi i principa da bi ostatku sveta nametnule svoja pravila i način ponašanja – rekao je Ivašov.\nOn je na okruglom stolu o bombardovanju SR Jugoslavije, koji je organizovala agencija RIA “Novosti”, istakao da Zapad, a prvenstveno SAD, nisu odobravali poteze SR Jugoslavije, a da je agresija koju je na tu zemlju izvršio NATO bila oblik kažnjavanja neposlušnog.\nIvašov veruje da su Amerikanci na osnovu tog “jugoslovenskog iskustva” formulisali opšte principe o intervencijama radi “stabilizovanja institucionalno slabih zemalja”.\nKomentarišući dešavanja u Ukrajini, Ivašov je ocenio da SAD žele da odvoje Ukrajinu od Rusije i zavade narode ovih zemalja.\n– Veoma je važno da se u Ukrajini spreči ponavljanje kampanje NATO protiv Jugoslavije – istakao je bivši zvaničnik ruskog Ministarstva odbrane.\nIvašov je ocenio da je rusko rukovodstvo u Ukrajini, a posebno na Krimu, uradilo ono što je moralo, te dodao da je uveren da će Rusija biti uspešna u realizaciji svojih namera.


Naučnici podučavaju AI robote da se reprodukuju i evoluiraju | PC Press\n30. mart 2019. Marijana Pečić\nTakozvana evolucionistička robotika postavlja pitanje: zašto se mučiti i kreirati nove i poboljšane mašine kada sadašnji roboti to mogu da učine za vas? Ideja poziva na visokotehnološki darvinizam, u kojem je krajnji cilj istraživača da dizajniraju veštačku inteligenciju i robote koji mogu da analiziraju sopstveni izvorni kod i da se uparuju sa drugima kombinujući svoje delove koda sa kodovima drugih robota kako bi stvorili potomstvo, slično organskom životu.\nBaš kao što se biološki život razvija kako bi popunio ekološke niše, potomci ovih robota bi mogli da budu bolje prilagođeni svom okruženju. Neki istraživački timovi, kako Wired izveštava, su na putu da ovu tehnologiju pretvore u stvarnost. Kompjuterski naučnici na univerzitetu Vrije u Amsterdamu izgradili su pojednostavljeni sistem koji pokazuje kako bi budući roboti mogli da menjaju i kombinuju svoje „genetske“ informacije.\nNjihova nedavna istraživanja, objavljena u časopisu Nature Machine Intelligence i koja su uključivala programiranje dva roditeljska robota kako bi kodirali novo „potomstvo“, ustanovila su da rezultujuće potomstvo sadrži mešavinu roditeljskog koda kao i neke module koji su izgleda mutirali ili su se sami stopili. „To vam daje mnogo raznovrsnosti, i daje vam moć da istražite oblasti dizajnerskog prostora u koje inače ne biste zašli“, rekao je David Howard, jedan od naučnika na projektu.\nZa nekih dvadesetak godina, Howard predviđa da će naučnici moći da masovno proizvode jeftine robote koji će izlaziti iz proizvodnje i pokušavati da izvrše određen zadatak, a onda će „uzgajati“ uspešnije od sebe u novu generaciju robota koji postaju sve bolji u toj određenoj veštini. „Jedna od stvari koja čini prirodnu evoluciju snažnom je ideja da ona zaista može da specijalizuje stvorenje za određeno okruženje“, rekao je Howard za Wired.\nTagovi: AI, kod, mašinsko učenje, roboti, robotika, veštačka inteligencija\n← Predstavljen Supernova kablovski operater\nToyota pretrpela drugi hakerski napad u poslednjih pet nedelja →


Podgorica: Crna Gora potpisala Konzularnu konvenciju sa Rusijom\nCrna Gora i Rusija razmijenile su danas ratifikacione instrumente za Konzularnu konvenciju, kojom se regulišu konzularni odnosi i funkcije, privilegije, imuniteti i obezbjeđuje djelotvorna zaštita prava i interesa građana i pravnih lica dvije države, a koja će početi da se primjenjuje 12. aprila.\nKonzularna konvencija između Srbije i Crne Gore i Ruske Federacije potpisana je 7. novembra 2005. godine, a Crna Gora je preuzela da sprovodi nakon proglašenja nezavisnosti. Ratifikacione instrumente razmjenili su u Podgorici politički direktor Ministarstva inostranih poslova Crne Gore Vladimir Radulović i ruski ambasador u Podgorici Jakov Gerasimov.\nRadulović je ocijenio da se današnjim činom upotpunjava dobra, bogata i razgranata mreža institucionalno normativnih odnosa u bilateralnim relacijama i odnosima Crne Gore i Rusije.\n’’Ovo je još jedan važan i praktičan kamenčić u mozaiku naših bilateralnih odnosa, nakon nedavnog potpisivanja Sporazuma o uslovima za uzajamna putovanja građana Crne Gore i Rusije i uvođenja bezviznog režima za naše građane’’, naveo je on.\nRadulović je kazao da razmjena ratifikacionih instrumenata stvara širi i plodotvoran normativni prostor za administracije, ministarstva i diplomatsko konzularna predstavništva, kako bi na najbolji i najefikasniji način mogli nastaviti da pružaju usluge i servis građanima i privrednim subjektima obije države.\nGerasimov je objasnio da se konvencija tiče rada građana Crne Gore koji se nalaze na teritoriji Rusije i obratno i ocijenio da je to veoma važno, ne samo za državu kao državu, već i za obične ljude.\n’’Nadam se da će uskoro biti potpisan ugovor o bezviznom režimu građana Crne Gore, a spremamo se da potpišemo još nekoliko važnih ugovora, što je važno za intenziviranje međusobnih odnosa’’, zaključio je Gerasimov.


OTKRILI SVOJU TAJNU: Telekom kupio Kopernikus uz pomoć sistema tri koverte - Njuz.netNjuz.net\nTelekom je nekoliko meseci odvajao za Kopernikus\nBEOGRAD, 10. novembar 2018, (Njuz) – Telekom Srbija (21) državna firma iz Beograda uspela je da za uštedi dovoljno novca da kupi kablovski operater Kopernikus za skoro 200 miliona evra, što je poduhvat koji se čini gotovo nemogućim u domaćim uslovima. Ova kompanija je rešila da sa javnošću podeli svoje trikove nakon kojih će svi shvatiti kako joj je to pošlo za rukom.\n– Počeli smo da štedimo u septembru. kažu u saopštenju uz Telekoma, ističući da su sumu od 200 miliona evra uspeli za tako kratko vreme da skupe u velikoj meri zahvaljujući pomoći roditelja. Međutim, smatraju i da su štedljiv način života i brojni trikovi kojima se služe značajno doprineli stvaranju ove sume.\nTagovi: kopernikus, štednja, telekom, tri koverte\nНикола 10/11/2018 u 17:19\nЈа планирам овом методом да уштедим па да могу додатних 5 дана да преживим, од 15. до 20. у месецу.


MILO BRUTALNO ISKREN CG nije priznala Kosovo pod pritiskom, već iz uvjerenja - Opcija\nMILO BRUTALNO ISKREN CG nije priznala Kosovo pod pritiskom, već iz uvjerenja\nLider vladajuće Demokratske partije socijalista (DPS) u Crnoj Gori Milo Đukanović rekao je da Crna Gora nije priznala nezavisnost Kosova pod pritiskom Zapada, već zbog uvjerenja da treba da pogleda istini u oči i tako doprinese stabilnosti regiona.\nU intervjuu za “Večernje novosti”, on je izjavio je da je Srbija izgubila rat za Kosovo pogrešnom politikom u prošlosti i nepromišljenim sukobom sa NATO-om 1999.\n“Današnja Srbija ne odlučuje o Kosovu. Ona je samo primila fakturu za poraz koji je pretrpila ranije”, ocijenio je Đukanović.\nPrema njegovim riječima, viđenje Crne Gore je da je realnost po pitanju Kosova nepromjenjiva.\n“Svi koji danas obećavaju da su u međuvremenu ojačali toliko da su u stanju da tu, za Srbiju nepovoljnu realnost promjene, samo troše vrijeme građanima Srbije”, rekao je Đukanović.\nLider DPS-a dodao je da Crna Gora ne bi bila veći prijatelj Srbije ako bi, protivno svom viđenju, ohrabrivala tu iluziju.\n“Lideri opozicije preko leđa Srba u Crnoj Gori žele da daju sebi na važnosti. Najprije, predstavljajući se kao ekskluzivni zastupnici interesa Srba u Crnoj Gori, što jednostavno nije tačno”, rekao je on.\nĐukanović je ocijenio da se radi o “umišljenim i vlastohlepnim” partijskim liderima koji žrtvuju suštinske interese srpskog naroda u Crnoj Gori zarad osvajanja vlasti.


Srbija nabavkom borbenih sistema iz Rusije i Кine širi raketni kišobran - Kosovo Online\n4. Decembar 2021. • 10:37\nSrbija bi tokom 2022. godine trebalo da kompletira raketni kišobran iznad svoje teritorije, a novo naoružanje trebalo bi da Srbiji i njenoj vojsci obezbedi zaštitu u svim visinskim pojasevima, kakva nije postojala ni u vreme najveće snage nekadašnje JNA, pišu Večernje novosti.\nPrema nezvaničnim najavama, ovu ulogu preuzeće kineski sistem FК-3, čija je kupovina ugovorena, a koji bi već početkom sledeće godine mogao da se nađe u Vojsci Srbije. Stub zaštite jedinica, ali i teritorije, od prošle godine je savremeni ruski artiljerijsko-raketni sistem "Pancir", koji se smatra najboljim PVO naoružanjem u ovoj klasi.\n„Dobili smo protivtenkovske rakete ’kornet’. Dobili smo tenkove, oklopne transportere, a kupujemo i nove ’Pancire’, rekao je Vulin u četvrtak posle sastanka sa ruskim ministrom odbrane Sergejem Šojguom.\nPrema saznanjima „Večernjih novosti“, reč je o još jednoj bateriji - šest vozila sa lanserima, koji bi mogli da budu isporučeni već prvih meseci 2022. godine. Кako je ovom listu preneto iz više izvora, nova baterija savremenog "čistača neba" biće u naprednijoj verziji (SM) u odnosu na "Pancir" koji je već u našoj vojsci.\n„Računa se da svako oruđe ’Pancira’ ima sposobnost ravnu punoj bateriji raketa ’neva’, pri čemu baterija ’neva’ može da gađa jedan cilj, dok jedan ’Pancir’ zahvata četiri cilja. Misija novog ruskog raketnog sredstva u Srbiji biće odbrana teritorije (domet do 15 kilometara visine, odnosno 20 kilometara daljine) prevashodno od dronova i dejstva vođene vazduhoplovne municije“, objašnjavaju u Vojsci Srbije.\nVojni stručnjaci objašnjavaju da će pozicioniranje odbrane na vazdušnom bojištu biti zaokruženo korišćenjem postojećih raketnih sistema "Neva", modernizovanog "Кuba", kao i sistema za zaštitu jedinica od napada iz vazduha - francuskog "Mistrala", kao i domaćeg "Pasarsa", koji će biti naoružan i modernizovanim domaćim raketama.\n„Кancelarija Ministarstva odbrane Rusije u Srbiji biće otvorena u najskorijem roku. Ostala su da se reše još samo tehnička pitanja“, naveo je Vulin, a saopštilo rusko ministarstvo.\nVulin se tokom svoje posete Rusiji u Moskvi sastao i sa Viktorom Кladovom, direktorom za međunarodnu saradnju i regionalnu politiku državne korporacije za pomoć u razvoju, proizvodnji i izvozu naprednih tehnologija "Rosteha", kao i sa generalnim direktorom državne kompanije za trgovinu naoružanjem "Rosoboroneksport" Aleksandrom Mihejevom.\nКladov i Mihejev Vulinu su uručili odlikovanje kojim ga je zbog doprinosa u unapređenju saradnje odlikovao generalni direktor "Rosteha" general-pukovnik Sergej Čemezov, dugogodišnji blizak saradnik predsednika Rusije Vladimira Putina.\nAleksandar Vulin Rusija Vojska Srbije bezbednost Kina naoružanje


Igralište Pipi Duge Čarape otvoreno u Novom Sadu\nNOVI SAD – Povodom obeležavanja 75 godina od nastanka Pipi Duge Čarape, jedne od svetski najpoznatijih junakinja književnosti za decu, Ambasada Švedske je uz podršku i donacije 12 švedskih kompanija, u Novom Sadu otvorila „Pipi igralište“ prilagođeno deci sa posebnim potrebama.\nPovodom otvaranja „Pipi igrališta“ u ponedeljak, Ambasada Švedske je saopštila da je Novi Sad odabran pošto je pre 36. godina autorka romana o Pipi Dugoj Čarapi, Astrid Lindgren (1907-2002) posetila taj grad, gde je dobila povelju „Zmajevih dečjih igara“, a njenim učešćem u tradicionalnoj manifestaciji za decu, Novi Sad je zvanično ostao zabeležen u dokumentaciji stvaralaštva i zaostavštine švedske književnice.\n„Pipi je simbol snažnog deteta koja čuva i sebe i druge, ima svoju ideju o tome šta je pravedno i sprovodi je u delo, iako ima tešku porodičnu situaciju. Priča o Pipi skreće pažnju društvu na to da deca treba da budu zaštćena i da imaju prava“, rekao je ambasador Jan Lundin.\nPriče o Pipi Dugoj Čarapi objavljene su na 106 jezika u 165 miliona primeraka i smatraju se prekretnicom u savremenoj književnosti za decu i najuticajnijom dečjom knjigom svih vremena, dok kritičari kažu da Pipi inspiriše decu da porastu u ljude koji će misliti svojom glavom i boriti se za lepši život, saopštila je ambasada.\nLundin je dodao da se raduje što je u pripremi novi Zakon o porodici i pravima deteta, u kome neće biti mesta nasilju i telesnom kažnjavanju dece, što će „biti pozitivan doprinos pravima dece u Srbiji“,\nGradonačelnik Novog Sada Miloš Vučević je rekao da postoji kontinuitet u saradnji sa ambasadom Švedske kroz različite projekte, a da je kruna te saradnje upravo otvaranje „Pipi igrališta“.\n„Igralište se nalazi u delu grada koji se brzo razvija. Siguran sam da će mališani uživati u njemu. Zahvalni smo švedskim kompanijama koje su dale svoj doprinos u realizaciji ovog projekta“, rekao je Vučević.\nOpremanje „Pipi igrališta“ u Novom Sadu pomogle su švedske kompanije AstraZeneka (AstraZeneca), Pejkom, Broveks (Brovex), Huskvarna (Husqvarna), Ikea, Sekuritas (Securitas), Sistemer (SystemAir), Atlas kopko (Atlas Copco), Katena medija (Catena Media), Tetra Pak, Paroko (Paroco) i Unimet.